Benchmarking mobilnih mreža obavljen je tokom septembra i oktobra 2018. godine, tako da se izmerene i proračunate vrednosti parametara kvaliteta, kao i ukupan rezultat, odnose samo na taj period. Napomena: Trenutne vrednosti parametara kvaliteta mobilnih mreža se mogu razlikovati od ovde prikazanih.\nSvi operatori su ostvarili odličan procenat uspešno realizovanih sesija. Vip mobile je ostvario najveću prosečnu brzinu prenosa podataka, za 10 Mb/s veću u odnosu na konkurenciju. Sva tri mobilna operatora su imala mali procenat odbiraka sa prosečnom brzinom prenosa podataka manjom od 4 Mb/s. Sva tri mobilna operatora su ostvarila velike prosečne brzine prenosa podataka zbog agregacije nosilaca (CA). Zanimljivo je napomenuti da je Vip mobile imao najbolji rezultat, iako Telenor koristi agregaciju nosilaca u najvećoj meri. Telekom Srbija imao je slične performanse kao Telenor, u smislu ostvarenih brzina prenosa, iako Telekom Srbija najmanje koristi agregaciju nosilaca od svih operatora.\nSvi operatori su ostvarili sličan procenat uspešno realizovanih sesija u malim gradovima. Agregacija nosilaca se manje koristila u malim, nego u velikim gradovima. Vip mobile i Telenor koristili su u sličnoj meri CA funkcionalnost. Vip mobile je ostvario najveću prosečnu brzinu prenosa podataka, potom slede Telekom Srbija i Telenor.\nTelenor je postigao najbolji rezultat kada je reč o procentu uspešno realizovanih sesija, neznatno slabiji bio je Telekom Srbija, dok je Vip mobile ostvario za 1,6 procenata slabiji rezultat u odnosu na Telekom Srbija. Najveću prosečnu brzinu prenosa podataka imao je Vip mobile. Primetno je da je 4G mreža slabije razvijena na putevima, u odnosu na gradove, osim u slučaju Vip mobile mreže, gde se LTE koristio u 90% slučajeva. Telenor i Telekom Srbija su ostvarili prosečne brzine prenosa podataka niže za oko 10 Mb/s i imali su veći procenat odbiraka čija je brzina prenosa ispod 4 Mb/s. Vip mobile je bio jedini operator koji je koristio agregaciju nosilaca na putevima.\nVip mobile je imao najveću prosečnu i najveću maksimalnu brzinu prenosa podataka u malim gradovima.Vip mobile je imao najveću prosečnu i najveću maksimalnu brzinu prenosa podataka na putevima.\nSvi operatori su ostvarili odličan procenat uspešno realizovanih sesija, i veliki procenat tih sesija realizovan je korišćenjem 4G tehnologije. Telekom Srbija je imao najveću prosečnu brzinu prenosa podataka, a za njim slede Vip mobile i Telenor. Sva tri operatora su imala nizak procenat odbiraka sa brzinom ispod 2Mb/s.\nProcenat uspešno realizovanih sesija u malim gradovima bio je gotovo stoprocentan za sve operatore. Prosečne brzine prenosa podataka bile su manje nego u velikim gradovima. Telekom Srbija i Vip mobile su imali skoro iste rezultate. Telekom Srbija je imao nešto veći broj odbiraka sa malom prosečnom brzinom prenosa podataka (ispod 2 Mb/s), ali i dalje na visokom nivou.\nProcenat uspešno realizovanih sesija na putevima bio je manji nego u gradovima, ali i dalje na visokom nivou. Prosečna brzina prenosa podataka bila je mnogo manja nego u gradovima, a operatori su imali slične rezultate. U mreži Telekoma Srbija izmereno je najviše odbiraka sa malom prosečnom brzinom prenosa podataka (oko 18%), a Telenor i Vip mobile su imali oko 5 % niže vrednosti.\nSvi operatori su ostvarili visok procenat uspešno realizovanih sesija. Vip mobile je imao najkraće prosečno vreme trajanja sesije. Dobar rezultat Vip mobile posledica je korišćenja 4G tehnologije i najmanjeg procenta odbiraka sa malom brzinom prenosa podataka. Telekom Srbija je imao veću prosečnu brzinu prenosa podataka od Telenora i manji broj odbiraka čija je prosečna brzina manja od 4 Mb/s. Telenor je imao veći broj odbiraka sa prosečnom brzinom prenosa podataka ispod 4 Mb/s u odnosu na konkurenciju.\nSlično kao u velikim gradovima, Vip mobile je imao najbolji ukupni rezultat, a za njim slede Telekom Srbija i Telenor. I pored toga što je imao odličan procenat uspešno realizovanih sesija (100%), Telenor je imao najnižu prosečnu brzinu prenosa podataka i najduže prosečno vreme trajanja sesije. Telekom Srbija je imao najveći broj odbiraka sa prosečnom brzinom prenosa podataka ispod 4 Mb/s.\nProcenat uspešno realizovanih sesija na putevima bio je manji nego u gradovima. Vip mobile je ostvario najbolji rezultat jer je imao najkraće prosečno vreme trajanja sesije i dobar procenat uspešno realizovanih sesija. Telekom Srbija je bio drugi u svim segmentima. Telenor je imao vrlo dobar procenat uspešno realizovanih sesija, ali manju prosečnu brzinu prenosa podataka, što je rezultiralo dužim trajanjem sesija.\nSvi mobilni operatori imali su vrlo visok procenat uspešno realizovanih sesija i postigli su veoma slične rezultate. Telekom Srbija je imao najveću prosečnu brzinu prenosa podataka i najkraće prosečno vreme trajanja sesije, najviše zbog visokog procenta korišćenja 4G tehnologije za realizaciju servisa. Vip mobile je bio drugi po ostvarenoj prosečnoj brzini prenosa podataka, ali je zbog velikog broja odbiraka sa malom prosečnom brzinom prenosa podataka bio izjednačen sa Telenorom po prosečnom vremenu trajanja sesije.\nU malim gradovima, svi mobilni operatori imali su veoma dobar procenat uspešno realizovanih sesija. Vip mobile je imao najveću prosečnu brzinu prenosa podataka i najkraće prosečno vreme trajanje sesije, potom slede Telekom Srbija i Telenor. Svi mobilni operatori imali su sličan broj odbiraka sa malom brzinom prenosa podataka – Telekom Srbija i Vip mobile oko 5%, a Telenor oko 4%.\nOčekivano, procenat uspešno realizovanih sesija na putevima bio je manji nego u gradovima. Telenor je imao najbolji procenat uspešno realizovanih sesija, ali je Telekom Srbija imao najkraće prosečno vreme trajanja sesije, neznatno kraće nego u mreži Vip mobile. Telenor i Telekom Srbija imali su preko 12% odbiraka sa malom prosečnom brzinom prenosa podataka, dok je Vip mobile imao 10,5% takvih odbiraka.\nProcenat uspešno realizovanih sesija za live i statičku web stranicu bio je na visokom nivou za sva tri operatora, i svi su koristili u velikom procentu 4G tehnologiju za realizaciju servisa, što je rezultiralo kraćim trajanjem sesija. Telekom Srbija ostvario je najkraće vreme trajanja sesije za live stranicu, ali je imao najslabije rezultate kod testiranja statičkih web stranica. Razlike u rezultatima među operatorima bile su vrlo male.\nU malim gradovima, slično kao u velikim gradovima, procenat uspešno realizovanih sesija bio je na vrlo dobrom nivou. Vip mobile je imao najkraće vreme trajanja sesije za statičku web stranicu, dok je za live stranicu bio izjednačen sa Telenorom.\nProcent uspešno realizovanih sesija bio je manji na putevima nego u gradovima. Telenor i Telekom Srbija su imali veliki procenat sesija realizovanih korišćenjem 3G tehnologije, dok je 90% odbiraka u Vip mobile mreži bilo u 4G tehnologiji. Telenor je bio ispred konkurencije u procentu uspešno realizovanih sesija, ali je imao najduže trajanje sesija.\nTestiranje YouTube video servisa sprovedeno je u skladu sa ITU preporukom J.343.1, koja se odnosi na ocenjivanje kvaliteta video signala iz korisničkog ugla. Ovim modelom se meri vizuelni efekat prostorne i vremenske degradacije video signala, koja je posledica kodiranja video signala, grešaka u transmisiji ili reprodukciji. Ovaj model (J.343.1) podrazumeva nereferentni metod, što omogućava procenu kvaliteta bilo kog video sadržaja. Za potrebe testiranja kvaliteta YouTube video servisa, koristio se live streaming sadržaj sa prenosom u realnom vremenu, kako bi se izbeglo baferovanje klipova i reprodukcija video sadržaja sačuvanih u memoriji. Rezultat korišćenja ovog modela je ocena kvaliteta video signala koja se izražava skalom od 1 do 5 (VMOS, Video Mean Opinion Score), gde 5 predstavlja najbolju vrednost.\nSvi operatori imali su vrlo slične rezultate za procenat uspešno realizovanih sesija i neprekinutih videa. Vip mobile je imao najbolju vrednost VMOS, zatim slede Telenor i Telekom Srbija.\nSva tri operatora imala su vrlo visok procenat uspešno realizovanih sesija, ali je vidljiva degradacija u broju videa bez prekida u poređenju sa velikim gradovima. Slično kao u velikim gradovima, Vip mobile je imao najbolju vrednost VMOS, zatim slede Telenor i Telekom Srbija.\nTelekom Srbija je imao najmanji procenat uspešno realizovanih sesija. Za Telekom Srbija i Telenor, procenat neprekinutih videa na putevima bio je lošiji u odnosu na gradove, dok je Vip mobile zadržao dobar nivo – 98,67% videa bez prekida. Vrednosti za VMOS kod Telekoma Srbija i Telenora bile su degradirane u odnosu na vrednosti ostvarene u gradovima, uglavnom zbog manjeg korišćenja 4G mreže za realizaciju servisa. Vip mobile je ostvario najbolji rezultat sa preko 87% odbiraka u full HD rezoluciji i VMOS u iznosu od 3,44.\nProsečna vrednost ping-a kod sva tri operatora bila je na sličnom nivou I iznosila je ispod 30 ms, što predstavlja tipičnu vrednost u 4G mrežama. Vip mobile je imao najbolji rezultat, dok su malo slabije rezultate postigli Telekom Srbija i Telenor.\nProsečna vrednost ping-a bila je na dobrom nivou za sva tri operatora. Prosečan ping u mrežama Vip mobile i Telenor je bio malo povećan u odnosu na vrednosti za velike gradove, dok je Telekom Srbija zadržao istu vrednost.\nProsečan ping na putevima bio je značajno degradiran u mreži Telekom Srbija (50 ms), što je bliže vrednostima koje se očekuju u 3G mrežama (oko 100 ms). U Telenor mreži prosečan ping je bio povećan na 40 ms, dok je Vip mobile zadržao vrednost ispod 30 ms.


Podravka pevajući iz Turingera! – Balkan-Handball.com\nHome / Ženski rukomet / Podravka pevajući iz Turingera!\nPodravka pevajući iz Turingera!\nKoprivnička Podravka izborila je prvu pobedu u EHF Ligi šampiona 2018/2019! Tim Zlatka Saračevića slavio je na gostovanju Turingeru 28:26 (12:11) u Nemačkoj uz sedam golova Karine i šest Čigirinove, kao i deset odbrana nekadašnje srpke reprezentativke Jovane Risović.\nThüringer HC 26 Podravka Vegeta 28\nFOTO: RK Podravka Facebook\n← Prethodni članak EHF LŠ: Budućnost pobedila Odenze, Krim sa -16 iz Đera\nNaredni članak → Vlčea ponovo savladala drim tim iz Bukurešta!


Zukorlić predlaže nacionalno telo za borbu protiv nasilja\nVesti Autor:Beta04. okt. 201616:28 > 16:33\nPredsednik Odbora Skupštine Srbije za obrazovanje Muamer Zukorlić ocenio je u razgovoru sa šeficom Kancelarije UN u Beogradu Simonom Mirelom Mikulesku da bi u Skupštini trebalo formirati nacionalno telo koje bi se bavilo borbom protiv svih obilka nasilja u društvu.\nZukorlić je naveo da bi to bio „Nacionalni savet za pacifikaciju društva“ koji bi stvorio institucionalni okvir za borbu protiv nasilja – od terorizma i ekstremizma, do nasilja u sportu i porodici, saopštila je služba Skupštine Srbije za odnose sa javnošću.\nPo njegovim rečima, taj savet bi činili predstavnici zakonodavne, izvršne vlasti i nevladinog sektora, relevantne institucije i istaknuti pojedinci. Savet bi na osnovu Strategije za borbu protiv nasilja u društvu, koordinirao rad državnih organa i institucija.\nZukorlić je ocenio da su svi projekti na Balkanu bez istinskog pomirenja naroda osuđeni na propast.\nPo Zukorlićevim rečima, ključni problem nacionalnih zajednica na Balkanu je odnos prema prošlosti koju, kako je dodao, treba objektivno sagledati i iskoristiti kao lekciju za budućnost.\nOn je ocenio da bi otvaranje državnih institucija za mlade Bošnjake smanjilo jaz i njihovo nepoverenje u društvo.\nPredsednik Odbora za obrazovanje, nauku, tehnološki razvoj i informatičko društvo izrazio je nadu da će u Skupštini biti formirana i poslanička grupa za pomirenje.\nPredstavnica Generalnog sekretara UN i šef Kancelarije UN u Beogradu poručila je da je politika pomirenja na Balkanu ključna kako za region, tako i za UN.\nMikulesku je ponudila podršku i pomoć za realizaciju predloženih ideja, posebno imajući u vidu plan o globalnoj borbi protiv ekstremizma koji je doneo generalni sekretar UN-a i pozvao sve zemlje članice na njegovu realizaciju.\nOna je navela da, iako podržavaju EU kao glavnog aktera, UN ostaju posvećene pomirenju u regionu.\nSastanku je prisustvovao i narodni poslanik Jahja Fehratović, a sagovornici su razmenili mišljenja i o aktuelnoj situaciji u regionu i u Sandžaku.\nMuamer ZukorlićnasiljeSkupština Srbije


Festival „Van okvira“, saopštenje za javnost\n10. decembra 2020. Grupa Hajde da...\nDa li postoji razlog za sistemsko ignorisanje nekih inicijativa ili je to stvar nemara?\nFestival društveno angažovanog teatra „Van okvira“ koji je Grupa „Hajde da…“ pokrenula 2011. godine, već pet godina ne dobija nikakvu finansijsku podršku od državnih i gradskih tela koja se bave kulturom, te se od 2015. godine sprovodi isključivo volonterskim angažovanjem organizatora i njihovih saradnika/ica, umetnika/ica i zainteresovane javnosti.\nDa podsetimo, misija festivala je da okupi organizacije i autore koji se bave društveno angažovanom pozorišnom praksom u Srbiji, regionu i šire. Festival se takođe trudi da promoviše primere praksi koje u pozorišni rad i predstave uključuju pripadnike/ice onih zajednica koje su u određenom društvenom kontekstu obespravljeni.\nPitanje je zašto država i grad Beograd nemaju interes da se ovakav festival održava. Da li je to stvar nemara, pa se paušalno podržavaju programi i inicijative, bez obzira na to da li ostvaruju svoj cilj, odnosno ne obraća se pažnja na one koji to čine? A možda neko u ovim telima upravo sistematski obeshrabruje neke od inicijativa koje okupljaju umetničku i društveno angažovanu scenu. Finansijsko iscprljivanje je upravo jedan od mehanizama tog obeshrabrivanja.\nDa finansijski razlozi (nedostatak novca u državnim i gradskim kasama) nisu osnovni razlog za manjak podrške ovakvim programima, vidi se u tome što ista ta tela pružaju poršku za osnivanje nekih drugih, po profilu sličnih festivala (što je za svaku pohvalu). Stoga, sredstava ima, samo je pitanje njihove distribucije. Takođe, podrškom sličnih festivala, ta ista tela potvrđuju da su nam ovakvi festivali potrebni, odnosno da su u skladu sa kulturnom poltikom Republike Srbije i grada Beograda. A čak i da se utvdi da nisu, ponovo se može postaviti pitanje zašto. Ako je festival platforma na kojoj mogu da se čuju manjinski glasovi, kako je moguće da njegova realizacija nije i interes države i grada?\nPošto ne želimo više da podržavamo situaciju u kojoj se očekuje da umetnici/ice i kulturni radnici/ice rade besplatno, 2020. će biti prva godina u kojoj ovaj festival, od svog pokretanja do danas, neće imati svoje godišnje izdanje.\nOrganizacioni tim festivala „Van okvira / Off Frame“\ni Grupa „Hajde da…“


Direktan plasman u Ligu šampiona obezbediće 24 kluba, dok će osam doći iz kvalifikacija. Ligaški deo sezone imaće četiri grupe sa po osam timova, a najbolja četiri iz svake će se plasirati u osminu finala.\nPetoplasirani i šestoplasirani timovi iz svake grupe imaće priliku da takmičenje nastave u FIBA Evropa kupu.\nFIBA je usvojila i novi pravilnik po kom će svaka ekipa u sastavu morati da ima petoricu domaćih košarkaša.\nGrupna faza FIBA Lige šampiona počeće 10. oktobra i trajaće do 7. februara. Osmina finala i četvrtfinale igraće se na dve dobijene utakmice, a potom sledi fajnal-for, koji će se održati od 4. do 6. maja.\nTakođe, udvostručila je nagradni fond u odnosu na prošlu sezonu i u predstojećoj će biti milion evra.\nSrbiju su u prvom izdanju Lige šampiona predstavljali Partizan i Mega Leks, a još nije poznato koji klubovi će činiti to takmičenje predstojeće sezone.


Recikliraj Kreiraj Uživaj | Reciklaža tekstila Užice - Kontejneri za otpadni tekstil stigli u Užice\nNa ovaj način ćemo olakšati prijem doniranog tekstila od strane građana Užica i taj proces značajno olakšati, kako samim građanima, tako i zaposlenima u Ženskom centru. Prednosti ovakvih posuda su višestruke i ogledaju se u više aspekata: higijene, bezbednosti, estetike, ali i kvaliteta prikupljenih sirovina.\nIstovremeno, ova oprema će u mnogome doprineti i afirmaciji same ideje, jer je reč o lepo dizajniranim posudama koje će svakako privlačiti pažnju naših sugrađana. Reč je o prvoj u nizu nabavki, koje nas očekuju na projektu. U najskorije vreme očekujemo i dolazak šivaćih mašina, kao i specijalizovanih mašina za pranje, sušenje i peglanje tekstila, čime će se zaokružiti proizvodni proces - od sirovine do samih proizvoda.


Poslednja šansa za Trampove rivale\nMilijarder Donald Tramp na predizbornom skupu u Nju Orleansu, 4. marta 2016.\nPrimarni izbori u Floridi i Ohaju u utorak možda su poslednja prilika za preostale kandidate u republikanskoj trci da spreče milijardera Donalda Trampa u osvajanju nominacije.\nSledeći veliki test u izbornom kalendaru SAD dolazi u utorak kada pet država drži primarne izbore, uključujući Floridu i Ohajo, dve države koje obezbedjuju veliki broj delegata neophodnih za sticanje predsedničke nominacije Republikanske stranke. Utorak je i poslednja prilika za Trampove protivnike da uspore njegovo napredovanje ka nominaciji.\nPosle najnovijih pobeda u državama Mičigen, Misisipi i na Havajima, Donald Tramp je pružio ruku republikanskom establišmenta, koji mu se i dalje suprotstavlja.\n"Mislim da je vreme da se ujedinimo. Unutar Republikanske stranke se dešava nešto veliko, ali nažalost, neki u stranci, koje nazivaju elitom; možete ih zvati kako hoćete - to još ne poštuju."\nTramp je i dalje meta skupe kampanje koja bi trebalo da ga zaustavi. Guverner Ohaja Džon Kejsik bi mogao da doprinese pobedom na primarnih izborima u svojoj državi.\n“I želim da vam saopštim da ću nastaviti da vodim optimističku kampanju, neću sebe da okaljam napadajući ostale.”\nStrategija za usporavanje Trampa uključuje i eventualnu izbornu pobedu senatora Marka Rubija u njegovoj državi Floridi, mada uveliko zaostaje za ostalim rivalima.\n“Ako nominaciju dodelimo kandidatu kome se protivi više od 60 odsto članova stranke, a 30 odsto neće ni da glasa za njega, nećemo poraziti Hilari Klinton.”\nMeđutim, najnovije ankete pokazuju da Tramp ubedljivo vodi u Floridi, dok je trka između njega i Kejsika u Ohaju tesna. Prema analitičaru Džonu Fortijeu, malo je verovatno da će Tramp biti zaustavljen u utorak.\n“Kako sada stoje stvari, Donald Tramp će verovatno pobediti u nizu država dok će preostale glasove podeliti trojica ostalih pretendenata i tako mu obezbediti put do nominacije.”\nTrampov uspon pocepao je Republikansku stranku, kaže Henri Olsen, analitičar Centra za etiku i javnu politiku.\n“Stranka je apsolutno na pragu raspada. Po Trampu, republikanska rasprava koja traje poslednje tri decenije o meri do koje filozofija konzervativizma treba da uđe u javnu politiku - uopšte nije relevantna.”\nPrema planu establišmenta, Trampu bi mogla da bude uskraćena nominacija ukoliko do konvencije ne bude sakupio dovoljno delegata za automatsku nominaciju. Međutim, rušenje Trampa na konvenciji bi moglo da bude kontraproduktivno, smatra istoričar Alen Lihtman.\n“Bila bi katastrofa ako bi mu oduzeli nominaciju uprkos tome što je očigledni favorit. Ličili bi na oligarhe koji oduzimaju glas narodu.”\nEksperti kažu da bi Trampova eventualna pobeda u Ohaju i na Floridi uklonila svaku sumnju da će uspeti da bude proglašen za predsedničkog kandidata Republikanske stranke.


Hasan Rohani - 1\nRohani: Ko sakrije da ima koronu, zaslužuje najstrožu kaznu\nTEHERAN - Iranski predsjednik Hasan Rohani rekao je danas da svako ko sakrije da ima virus korona zaslužuje najstrožu kaznu.\n08. 04. 2020 09:51\nDUBAI - Iranski predsjednik Hasan Rohani pozvao je danas Međunarodni monetarni fond (MMF) da njegovoj zemlji odobri zatraženi hitni zajam od pet milijardi dolara da bi pomogao Teheranu u borbi protiv epidemije virusa korona.\nRohani: Niko ne zna koliko će kriza trajati\n02. 04. 2020 15:44\nTEHERAN - Iranski predsjednik Hasan Rohani predvidio je danas će kriza sa virusom korona uticati na njegovu zemlju i u narednim mjesecima.\nRohani: Zaraza se proširila na skoro sve pokrajine Irana\n04. 03. 2020 11:55\nTEHERAN - Epidemija Kovid-19 proširila se na skoro sve pokrajine u Iranu, izjavio je iranski predsjednik Hasan Rohani.\nRohani: Evropski vojnici mogli bi da budu u opasnosti\n15. 01. 2020 12:21\nTEHERAN - Iranski predsjednik Hasan Rohani upozorio je danas da bi evropski vojnici na Bliskom istoku "mogli biti u opasnosti", nakon što su tri evropske države izazvale Teheran zbog kršenja limita iz nuklearnog sporazuma.\n14. 01. 2020 08:50\nTEHERAN - Iran će kazniti sve odgovorne za nenamjerno obaranje ukrajinskog putničkog aviona, rekao je danas iranski predsjednik Hasan Rohani.\nRohani:Užasna katastrofa, obezbijediti da se nikad ne ponovi\n11. 01. 2020 09:18\nTEHERAN - Iranski predsjednik Hasan Rohani, nakon što se oglasio na Tviteru priznajući da je ukrajinski putnički avion nenamjerno oboren, objavio je i saopštenje u kom se obraća iranskom narodu i daje svoje objašnjenje kako je došlo do nesreće.\nRohani: Iran želi da ojača Sporazum o nuklearnom programu\n09. 01. 2020 13:40\nTEHERAN - Iranski predsjednik Hasan Rohani nagovijestio je tokom razgovora sa predsjednikom Evropskog savjeta Šarlom Mišelom da njegova zemlja želi da ojača Sporazum o nuklearnom programu Irana, saopšteno je iz pres-službe iranskog lidera.\nRohani: Japan neće biti dio misije SAD u Persijskom zalivu\n21. 12. 2019 17:01\nTEHERAN - Iranski predsjednik Hasan Rohani izjavio je danas da Teheran pozdravlja odluku Japana da se ne pridruži pomorskoj misiji koju predvode SAD u Persijskom zalivu.


Izložba suvenira i turističkih publikacija - juGmedia\nLESKOVAC – Za najbolji suvenir na Četvrtoj izložbi suvenira i turističkih publikacija, koja je otvorena danas u Leskovcu, proglašen je suvenir „Crvenokosa boginja“, Turističke organizacije iz Odžaka, a prva mesta u tri kategorije za najbolje publikacije osvojile su organizacije iz Beograda, Kruševca i Vršca.\nOvogodišnja dvodnevna Izložba suvenira i turističkih publikacija u Leskovcu okupila je 45 izlagača, uglavnom turističkih organizacija, s ciljem da se pokažu nova dostignuća u toj oblasti.\nZa najbolju gradsku nošnju žiri je proglasio nošnju iz 19. veka beogradske turističke organizacije, Požarevčani su prikazali najbolji privezak za ključeve, a Smederevčani najbolji plakat pod nazivom „Tvrđava u tvrđavi“.\nReportažni film Turističke organizacije iz Lebana „Atlas kulturnog nasleđa“ nije ima konkurenciju, a u kategoriji turističkih promotivnih filmova prvo mesto zauzeo je film iz Kragujevca „7 u 7“.\nManifestacija ima i prodajni karakter, ali su se brojni posetioci i gosti najviše obradovali specijalitetima sa roštilja, posluženim na dugačkom stolu u holu Kulturnog centra.\nZa sutra je predviđen obilazak turističkih i kulturnih potencijala u leskovačkom kraju.\nTakarič osnovcima čitao svoje romane\nKorona virus ne miruje u Pčinjskom okrugu pa je otuda na ovoj teritoriji i dalje vanredna epidemiološka situacija, a to potvrđuju i jučerašnji podaci…


Njemačka zvanično kandidovala Kristijana Šmita za visokog predstavnika u BiH | BL Portal\nNjemačka je zvanično kandidovala Kristijana Šmita iz Hrišćansko-socijalne unije (CSU) za novog visokog predstavnika u Bosni i Hercegovini, čime, kako navodi, želi da vrati BiH na medjunarodnu političku agendu.\n“Kandidaturom Kristijana Šmita za novog visokog predstavnika u BiH (OHR), Njemačka preuzima inicijativu kojom tu zemlju vraća na medjunarodnu političku agendu”, saopštilo je Ministarstvo spoljnih poslova u Berlinu, a prenosi danas Dojče Vele.\nDodaje se da njemačka savezna vlada ima “veliki interes za razvoj Bosne i Hercegovine i podržava perspektivu učlanjenja te države u Evropsku uniju”.\nPoslanik njemačkog Bundestaga Kristijan Šmit se početkom 90-tih godina prošlog vijeka bavio se zemljama Zapadnog Balkana, a posebno ratom u BiH, kao predstavnik bavarske CSU za spoljnopolitička pitanja, ali i od 2002. do 2005. godine kao predstavnik CDU/CSU za pitanja odbrambene politike.\nTokom obavljanja funkcije parlamentarnog državnog sekretara u Ministarstvu odbrane od 2005. do 2013. godine, u njegove najvažnije zadatke spadali su mandati Bundesvera u okviru Kfora i Euforove misije Altea. U prošlosti je u ime njemačke vlade više puta posredovao u teškim situacijama u regionu.\n“Njemačka vlada je uvjerena da bi lider poput Kristijana Šmita bio veliki dobitak za rad medjunarodne zajednice u Bosni i Hercegovini. Dosadašnji visoki predstavnik, ambasador Valentin Incko (Austrija), koji je na toj funkciji od 2009. godine, slaže se i pozdravlja smjenu na čelu OHR”, navodi se u saopštenju, prenosi agencija Beta.\nU saopštenju njemačka vlada zahvaljuje Incku na njegovom “dugom i neumornom angažmanu u BiH” i dodaje da će on moći da računa na njemačku podršku do kraja mandata kao visokog predstavnika.\nVlada takodje navodi da se kandidatura Kristijana Šmita odvija u koordinaciji s medjunarodnim partnerima i članovima Upravnog odbora Savjeta za sprovodjenje mira (PIC), koji odlučuje o imenovanju visokog predstavnika.\nMinistarstvo spoljnih poslova u Berlinu takodje ocjenjuje da se, bez obzira na sav napredak postignut od 1995. godine, Bosna i Hercegovina suočava s velikim izazovima.\n“Zemlja je ostala podijeljena. Etnička pripadnost i dalje dominira većim dijelom javnog života i odredjuje funkcionisanje države. Pozivi na pomirenje suviše često ostaju prazne riječi, a nacionalistička retorika predstavlja teret za atmosferu u društvu. Ekonomske i političke reforme, poput jačanja vladavine zakona i slobode medija, napreduju presporo”, ocijenilo je njemačko Ministarstvo spoljnih poslova.\nTags: kandidat, Kristijan Šmit, Visoki predstavnik BiH\nNove mjere u Srpskoj: Evo šta je sve danas odlučio Republički štab\n4. Marta 2021. 22:14\n“Istinski pastir srpskog naroda”: Zvaničnici Srpske uputili saučešće povodom smrti vladike Atanasija\n4. Marta 2021. 20:34\nVišković: Od ponašanja i odgovornosti građana zavisi da li će biti vraćene neke od mjera VIDEO\n4. Marta 2021. 20:02\n4. Marta 2021. 19:36\nZabrinjava rast zaraženih! Višković: Lokalne zajednice da preduzmu energične mjere\n4. Marta 2021. 18:47\nKoliko će kome pripasti: Dogovorena raspodjela vakcina koje je donirala Srbija\n4. Marta 2021. 18:11


Započeće realizacija projekta svaka porodica po jednog zaposlenog – MRSZ\nZapočeće realizacija projekta svaka porodica po jednog zaposlenog\nMinistar Rada i Socijalne Zaštite,Skender Rečica, zajedno sa potpredsednikom Vlade Republike Fatmir Limaj, danas su razvili sastanke i razgovore sa porodicama korisnici šeme socijalne pomoći u opštinama Prizren i Suva Reka.\nSvrha sastanka je u vezi upućivanje na projekat MRSZ-a u vezi sa zapošljavanjem jednog člana porodice koji nemaju nijednog zaposlenog člana u porodici, a koji imaju najmanje jednog člana sposobnog za rad.\nMinistar Rečica je na sastanku sa porodicama korisnicima socijalne pomoći u obe opštine rekao da MRSZ, uz podršku Vlade zemlje,je posvećena smanjenju nezaposlenosti.\n“S obzirom da nismo zadovoljni za koliko je pruzano vama tokom celih ovih godina kao u materijalnom smislu takode i zapošljavanjem , videli smo da je potrebno da se počne sa ovim projektom, mogućnost zapošljavanja najmanje jednog člana porodice u vašim porodicama “, rekao je ministar Rečica.\nMinistar Rečica, je takođe apelovao na sve članove porodica koji nisu stručno spremni da se uključe u aktivne mere tržišta rada,da u okviru merama za tržišta rada ,da se prijave uKancelarijama za Zapošljavanje i da posete Centrove za Stručno Osposobljavanje, da bi se usavrsavali u jednom u jednom profilu koji se tamo ponuđuju.\nU međuvremenu, svi oni koji su profesionalno pripremljeni, ministar je rekao da će biti uključeni u javne poslove, subvencionisane platom ili drugim oblicima, u okviru aktivnih mera tržišta rada, gde se pokazalo da je MRSZ već započeo saradnju sa javnim preduzećima i preduzeća koja su pokazala spremnost za zapošljavanje.\nMinistar Rečica,takode je najavio da u okviru napora koje MRSZ radi na povećanju zaposlenosti je podrška novih preduzetnika i posvećenost potpisivanju ugovora o sezonskom zapošljavanju građana Kosova u nekim zemljama Evropske Unije. “Uveravamo vas da će vaše uključivanje na tržište rada će biti fokus naših politika i strategija”, rekao je ministar Rečica.\nDok,u međuvremenu, potpredsednik Vlade Republike Kosovo Fatmir Limaj rekao je, da je posvećenost angažovanju članova porodica koje nemaju zaposlene, glavni prioritet Vlade države.\n“Ideja ovih sastanaka, koja će se nastaviti u drugim opštinama, je upoznati građane sa mogućnostima koje država i opština imaju za zapošljavanje za naše građane.Te porodice koje imaju najmanje jednog člana sposobnog za rad neće ostati bez posla”, rekao je zamenik premijera Limaj.\nU narednim nedeljama, posete i sastanci će se održati sa korisnicima socijalne pomoći u svim opštinama na Kosovu.\nMRSZ raspodeluje 30 sertifikata za mlade “Down Syndrome Kosova”\nMinistru Rečica obećano je puna saradnja iz Hrvatske


KING ICT - Nova TV implementirala SAP ECC sistem\ninformacijski sistem koji može pratiti nove\nsistem za planiranje resursa preduzeća.\nusklađenost sa sistemima ostalih članica\nlakše održavanje sistema.\nKrajem 2018. Nova TV je postala dijelom jednog od najvećeg medijskog operatera jugoistočne Evrope i implementirala je novi poslovno-informacijski sistem koji će pratiti njen dalji razvoj poslovanja. Izabran je moderan sistem koji će omogućiti veću usklađenost poslovnih procesa i dati podršku trenutnim i budućim potrebama.\nUzevši u obzir da United Grupa u svom poslovanju, za podršku poslovnim procesima, koristi SAP ERP sistem, Nova TV se odlučila za implementaciju istog sistema koji je uveo najbolje prakse te omogućio standardizaciju i usklađivanje procesa s United Grupom.\nNova TV od ranije koristi HRplus (Human Resource Management) rješenje koje je razvio i implementirao KING ICT. U HRplus rješenju, pored informacija o ljudskim potencijalima, definisane su i uloge zaposlenika potrebne za proces proces odobravanja narudžbenica, što je neophodno za cjelokupni proces nabavke koji završava obradom ulaznih računa u SAP-u.\nUmjesto uvođenja DMS sistema, koji je neophodan za proces odobravanja ulaznih računa, iskorištene su procesne funkcionalnosti HRplus rješenja.\nmigraciju podataka s postojećeg na novi sistem\nintegraciju procesa višestupanjskog odobravanja narudžbenica prema raznim parametrima s HRplus sistemom koji sadrži sve podatke o zaposlenicima i složene procesne uloge zaposlenika koji odobravaju narudžbenice\nprilagodbu sistema specifičnim zahtjevima korisnika za kapitalizaciju projekata


Promene kod australijskih viza u 2018. godini | Budi Kengur\n1. Kratkoročni strim – dozvoljava boravak i rad u Australiji do 2 godine, sa mogućnošću produžavanja, ali bez mogućnosti apliciranja za stalni boravak.\n2. Srednji i dugoročni strim – dozvoljava boravak i rad u Australiji do 4 godine, sa mogućnošću apliciranja za stalni boravak.\n1. Prva faza podrazumeva da partner koji je sponzor u procesu će prvo morati da dobije dozvolu da sponzoriše za Partner vizu.\n2. Druga faza obuhvata apliciranje za vizu od strane podnosioca aplikacije i procesiranje aplikacije koji postoji i do sada.\n– Troškovi života za studenta: 20,290AUD\n– Troškovi života ukoliko se na aplikaciju za studentsku vizu dodaje partner: 7,100AUD\n– Troškovi života ukoliko se na aplikaciju za studentsku vizu dodaje dete: 3,040AUD po detetu


EU usvojila novu metodologiju za pregovore sa Srbijom i CG - Gecić Law\nSavet EU objavio je u utorak da su države članice usvojile promene u metodologiji koja se tiče pristupnih pregovora sa Srbijom i Crnom Gorom. Novim pravilima se pojačavaju kontakti na ministarskom nivou dok se dodatno promovišu strukturne reforme. Nova metodologija bi takođe trebalo da poboljša predivljivost pristupnog procesa EU i da ubrza pregovore tako što će poglavlja biti podeljena u grupe.\nSavet je odluku doneo pošto je Evropska komisija u februaru objavila dokument koji poziva na unapređivanje procesa pristupa EU. Nova metodologija ima za cilj da učini proces pristupanja EU verodostojnijim kao i da pojača njegovu važnost političkim vođstvom. Samim tim ona uvodi pozitivno i negativno uslovljavanje kao i mogućnost vraćanja unazad u pregovorima. Strukturne reforme su najvažnije u novoj metodologiji pa će posebna pažnja od sada biti na vladavini prava, javnoj upravi, ekonomijama država kao i na stanju demokratskih institucija.\nIzmenjena metodologija nalaže da nijedno poglavlje neće biti zatvoreno dok ne budu ispunjeni preliminarni uslovi u okviru poglavlja 23 (Pravosuđe i osnovna prava) i poglavlja 24 (Pravda, sloboda i bezbednost). Ona takođe uvodi pravilo koje kaže da će ova poglavlja, koja se tiču vladavine prava, poslednja biti zatvorena u pregovorima. Nova metodologija poseban značaj daje i borbi protiv korupcije dok će međuvladine konferencije sa EU dobiti na značaju kako bi se više političke pažnje poklanjalo najvažnijim reformama.\nKako će nova metodologija dalje uticati na pregovore?\nSrbija i Crna Gora su već prihvatile sve promene u metodologiji pregovora. Međutim, države će sa EU morati da definišu neke detalje vezane za primenu metodologije koji se odnose na trenutno stanje u njihovim pregovorima. Ovi detalji će biti tema narednih međuvladinih konferencija sa Srbijom, tj. Crnom Gorom.\nCrna Gora je počela svoje pristupne pregovore u junu 2012. godine dok je Srbija svoje pregovore počela u January 2014. godine.


Borisov Vučiću: Dobro da si ostao samo na škrgutanju zubima... - 10.04.2018, Sputnik Srbija\nPredsednik Srbije Aleksandar Vučić preneo je novinarima u Mostaru da mu je premijer Bugarske Bojko Borisov rekao da je dobro što je pozvao na mir posle pretnji... 10.04.2018, Sputnik Srbija\n10:42 10.04.2018 (Osveženo: 11:35 10.04.2018)\n© Tanjug / DIMITRIJE GOLL/Bojko Borisov i Aleksandar Vučić\n„Bila je izjava oko pušaka, Velike Albanije i svega drugog. Bojko mi je juče rekao: ’Mogu da mislim da si škrgutao zubima, ali ono što si ispustio preko zuba je bilo dobro. Dobro je da si pozvao na mir‘“, preneo je Vučić na zajedničkoj pres-konferenciji sa Borisovim posle sastanka u Mostaru.\n„Mi ćemo tako nastaviti“, poručio je Vučić i ponovio da je važno da se sačuvaju mir i stabilnost.\nSumirajući zajednički zaključak razgovora koje je jutros imao sa premijerom Bugarske Bojkom Borisovim, Vučić je rekao da bi bilo kakav sukob vratio region stotinu godina unazad.\nVučić i Borisov razgovarali su o predstojećem Samitu u Sofiji 17. maja, kojem preti bojkot Španije zbog učešća predstavnika Kosova, a srpski predsednik ističe da su saglasni da je važno da uradimo sve što je moguće da se sačuvaju mir i stabilnost na Balkanu.\n„Bilo kakav sukob bi nas vratio stotinu godina unazad“, rekao je predsednik Vučić i dodao:\n„Pokušao sam da uverim Borisova da ćemo učiniti sve što je u našoj moći da sačuvamo mir i stabilnost i da ćemo na zapaljive izjave reagovati strpljivo i trpeljivo i da tako pokušamo da rešimo naše probleme u regionu, jer bi nas svaki sukob vratio sto godina unazad“.\nKad je reč o Samitu EU — Zapadni Balkan, Vučić je konstatovao: „Mnogo je vremena ispred nas i mnogo toga može da se dogodi i pre toga, a važno je da uradimo sve što je moguće da se sačuvaju mir i stabilnost na Balkanu“.\n„Malo je zemalja koje se mogu pohvaliti suficitom u budžetu i takvim stepenom stranih investicija, ali bi se sve to pokvarilo ako bi došlo do bilo kakvih sukoba“, poručio je Vučić uz poruku da će Srbija na očuvanju mira i stabilnosti posvećeno raditi.\nKako je rekao, imamo rast BDP-a od 4 odsto, a mali je broj zemalja koje mogu, i u EU, da se pohvale suficitom od tri godine za redom.\nOd Merkelove očekujem razumevanje za Srbiju\nZa budućnost Srbije je od izuzetnog značaja sastanak sa nemačkom kancelarkom Angelom Merkel, ali građani ne treba da očekuju previše, jer je prosto nerealno očekivati da mi zapovedamo velikim silama, poručio je Vučić.\n„Nemojte da ljudi u Srbiji očekuju previše, jer misliti da ćemo da promenimo odnos Amerike, Nemačke i drugih zapadnih sila prema nezavisnosti Kosova i Metohije — to bi bilo laganje i obmanjivanje“, rekao je predsednik Vučić novinarima nakon sastanka sa bugarskim premijerom Bojkom Borisovim.\nVučić je kazao da od Merkelove ne očekuje pojedinačnu osudu, niti da ona to radi.\n„Ono što očekujem i čemu se nadam jeste razumevanje za poziciju Srbije, i pored toga što o pitanju nezavisnosti KiM mislimo drugačije. Ali da dobijemo više za naš narod — za to ću da se borim, i daću sve od sebe“, rekao je predsednik.


Dr. Sulejman Ugljanin čestitao Dan državnosti BiH – Sandžak PRESS\nDr. Sulejman Ugljanin čestitao Dan državnosti BiH\nSjeverni Sandžak, BiH – U povodu 25. novembra – Dana državnosti Bosne i Hercegovine predsjednik SDA Sandžaka Dr. Sulejman Ugljanin uputio je čestitku Sulejmanu Tihiću, predsjedniku SDA BiH i Bakiru Izetbegoviću članu Predsjedništva BiH te svim građanima Bosne i Hercegovine. U čestitci se kaže:\nVama i svim građanima Bosne i Hercegovine, u svoje lično ime, ime Stranke demokratske akcije Sandžaka i Bošnjačke liste za evropski Sandžak, upućujem iskrene čestitke povodom važnog datuma koji proslavljate, 25. novembar – Dan Državnosti Bosne i Hercegovine.\nNadam se da će Bosna i Hercegovina i u vremenu koje je pred nama očuvati svoj visok nivo demokratičnosti i ostati primjer u svijetu u pogledu njegovanja pravih demokratskih vrijednosti.\nJoš jednom Vama i Vašim suradnicima od sveg srca želim puno uspjeha u daljem radu i obavljanju Vaših odgovornih funkcija, a građanima mir, prosperitet i zadovoljstvo.\n26. Novembra 2011. Selmo\nZa sandzak pres i sandzaknews to je udarna vijest sto je ovaj mutafko nesto cestito bosni.Cudo ne napisaste da je Ugljanin ponovo postao patriota,da mu vise nije duovni centar Beograd da ce opet da ujedini islamsku zajednicu koju je razjedinio da se oponovo bori za prava bosnjaka i ako je glaso i falsifikovao ustav.Da je mozda obecao da vise nece bezat za Tursku i tako sad postoje svi razlozi da MUFTIJA ILI ELFIC NAPRAVE SA NJIM KOLICIJU.\n26. Novembra 2011. sinovi sandzaka\npocelo je ljudi pomirenje… nemojte tako.. kad nasi daju taj vijest znaci da je ratna sekira zakopana….\n26. Novembra 2011. KADRIC NIHAD\nRatna sekira se neće zakopati dok izdajnici ne napuste svoje funkcije i dok ne priznaju da su napravili grešku,jednom izdajnik dovijeka izdajnik..\n26. Novembra 2011. mujo\nada kad ti lopov nesto ukrade treba da vrati pa da se miri, tako i ovi zna se sta treba da preduzmu pa cemo posle o pomirenju.\n26. Novembra 2011. asko_lux\neto prvi mu put da prizna Bosnu kao drzavu\n28. Novembra 2011. Redzep\nPrvi put da PRESS javno objavljuje Suljove izjave. Dakle pocinje priprema narodnih masa za novu koaliciju.\n26. Novembra 2011. davud\nima li snimak,da mu nije cestitao 8 mart,nema kralj je iztera svu policiju iz np i iz srbije nas osbiljan covjek\n26. Novembra 2011. cobe\nDA NISI BISERU CESTITO DAN DRZAVNOSTI KO ONO 8 MART PRAZNIK RADA.\n26. Novembra 2011. crni labud\nnemoj samo ti ništa da nam cestitaš,što kaze naš narod,pusti nas da se rahat patimo!!!


Ramina rampa Telekomu: Nećemo Srbe u strateškom sektoru - mojusk.ba\nSrpska preduzeća su dobrodošla u Albaniju, ali ne u strateškom sektoru poput telekomunikacija, izjavio je danas albanski premijer Edi Rama, objašnjavajući zašto je Tirana odbila ponudu Srbije za kupovinu Telekoma Albanija.\n“Stav albanske vlade je veoma jednostavan i jasan: srpska preduzeća su dobrodošla u Republiku Albaniju, ali u ovom strateškom sektoru nisu naš izbor”, rekao je Rama na konferenciji za novinare, nakon sjednice Vlade, prenio je prištinski portal “Koha”, pozivajući se na albanske medije.\nTelekom Srbija pokazao je interesovanje za kupovinu albanskog Telekoma, koji je Dojče Telekom ponudio na prodaju.\nPonuda srpskog Telekoma bila je 60 miliona eura.\nRama je kazao da albanska vlada nije deo te transakcije Dojče Telekoma, koji, prema njegovim riječima, ima namjeru da se povuče sa malih tržišta.\n“Koha” je, inače, ranije objavila da Telekom Srbija nije dobrodošao u Albaniju, prenio je Sputnjik.


Odrastanje uz umetnost: Koncert klasične muzike za decu - Muzički poklon za Dan Grada Novog Sada\n1. februar u 11.00 i 12.30 sati\nKroz projekat "Odrastanje uz umetnost" u Galeriji Matice srpske više od hiljadu novosadskih beba uvedeno je u čarobni svet umetnosti i klasične muzike i pre nego što su napravili svoje prve korake.\nOsluškujući roditelje, njihove utiske sa koncerata za bebe, odlučili smo da organizujemo i koncert za novosadske mališane uzrasta od 3 do 8 godina, kako bi zajedno uživali u najlepšim klasičnim melodijama, navodi se u najavi.\nPovodom obeležavanja Dana Grada Novog Sada Galerija Matice srpske u saradnji sa Muzičkom omladinom Novog Sada za najmlađe Novosađane priređuje muzički poklon – koncert pijanistkinje Rite Kinke i flautistkinje Sonje Antunić, koji će biti održan u subotu 1. februara 2020. godine u dva termina u 11.00 i 12.30 sati.\nOvom prilikom mališanima uzrasta od 3 do 8 godina biće dočarane najlepše melodije čuvenih kompozitora Johana Sebastijana Baha, Volfganga Amadeusa Mocarta, Ludviga van Betovena, Roberta Šumana, Petra Iljiča Čajkovskog, kao i mnogih drugih. Nakon koncerta svako dete dobiće specijalan muzički poklon, kako bi i kod kuće nastavili da neguju i razvijaju ljubav prema klasičnoj muzici.\ngalerija matice srpske koncert Novi Sad


Humanitarni rad - Blic Sport\nHUMANITARNI RAD BIVŠEG ASA ZVEZDE Pomažu košarci i deci, a prati ih i slavni Dikaprio\nFondacija čiji sam ja član je otvoreno volontersko društvo. Pomažemo onima kojima je to najpotrebnije, a sada nam je cilj da našu decu sačuvamo od trgovine ljudima - kaže za Blicsport Branko Kovačević, naš proslavljeni košarkaš.\nNaš nekadašnji fudbalski reprezentativac Mladen Krstajić postao je promoter Crvenog krsta Republike Srpske u okviru kampanje "Pridružite se našem timu".\nOvo bi uradili samo najveći: Abidal prodao sva kola da bi pomogao bolesnoj deci\nPouzdani defanzivac i bivši član Barselone i francuske reprezentacije Erik Abdidal (35), saopštio je da se povlači iz fudbala i najavio da će svoj novac uložiti u bolnice i dobrotvorni rad, a njegovi nekadašnji saigrači imali su samo reči hvale.\nBravo, treneru! Bekvalac poklonio 100.000 dinara Ustanovi Mara u Nišu\nTrener fudbalera Radničkog iz Niša Dragoljub Bekvalac poklonio je 100.000 dinara Centru za dnevni boravak dece, omladine i odraslih lica mentalno ometenih u razvoju "Mara" iz Niša


source.ba | Detalji masovnih hapšenja u Srbiji: Uhapšeni zbog pedofilije, iskorištavanja maloljetnika, prodaje droge i pokušaja ubistva\nMinistar unutrašnjih poslova Srbije Nebojša Stefanović izjavio je na konferenciji za novinare da je zbog više kirivičnih djela policija uhapsila 360 osoba.\nStefanović je rekao da su oni uhapšeni u policijskoj akciji "Ares", kao i da je policija podnijela još 202 krivične prijave zbog najrazličitijih krivičnih djela.\nKako je rekao ministar policije Srbije, hapšenja su se odvijala posljednjih nekoliko dana u 27 gradova i opština u Srbiji.\nNeka od krivičnih djela za koja se sumnjiče uhapšeni su trgovina drogom, neovlašteno držanje oružja, pokušaji ubistva, iznude, razbojništva, iskorištavanje maloljetnika za pornografiju...\nTom prilikom zaplijenjeno je 167 kilograma droge, najviše u Beogradu. Takođe je zaplijenjena veća količina novca i oružja, kao i 150 gigabajta pedofilskog materijala, javlja N1.


NBS: Jačanje supervizorskog i regulatornog okvira\nNarodna banka Srbije (NBS) saopštila je danas da će pokrenuti više inicijativa za jačanje supervizorskog i regulatornog okvira, unapređenje okvira za rešavanje pitanja problematičnih banaka i pitanja visokog nivoa problematičnih kredita u sistemu.\nNBS navodi da će se značajan deo programa odnositi na inicijativu sprovođenja "posebnih dijagnostičkih ispitivanja banaka" koje posluju u Srbiji u saradnji s Međunarodnim monetarnim fondom (MMF), koji danas treba da donese odluku o sklapanju trogodišnjeg aranžmana iz predostrožnosti sa Srbijom.\nNačin tog ispitivanja biće definisan u saradnji s MMF-om s fokusom na aspekt primene Međunarodnih standarda finansijskog izveštavanja (MSFI) banaka, uključujući i promovisanje primene međunarodnih standarda procena u postupku procena nepokretnosti.\nImajući u vidu značajno učešće problematičnih plasmana u bilansima banaka, od saradnje s MMF-om na proveri kvaliteta aktive baziranoj na jedinstvenoj metodologiji, s fokusom na MSFI i lokalnoj regulativi, očekuje se velika korist, navodi NBS.\nTa saradnja predstavljaće i značajan doprinos inicijativi za sveobuhvatno rešavanje pitanja problematičnih plasmana.\nOd dijagnostičkih ispitivanja banaka se očekuje da omoguće i značajno povećanje transparentnosti bilansnih pozicija poslovnih banaka s aspekta njihovog vrednovanja u skladu sa MSFI, sagledavanje eventualnih potreba za dodatnim kapitalom kod pojedinih banaka i jačanje poverenja u finansijsku poziciju domaćih banaka i kapacitete supervizora da efektivno, korektivno i blagovremeno nadzire bankarski sistem.\nNBS navodi da će sva iskustva iz dijagnostičkog ispitivanja biti iskorišćena i za identifikovanje potreba za daljim unapređenjem regulative i procesa supervizije.


Davide Astori ne želi da ode iz Kaljarija\nBEOGRAD, 9. jula 2012. - Italijanski fudbaler Davide Astori rekao je da ne želi da napusti Kaljari i da je odbio ponudu Spartaka iz Moskve da predje u taj ruski klub.\n"Zahvaljujem se Spartaku na interesovanju i na investiciji koju su bili spremni da naprave, ali ja ostajem u Italiji i Kaljariju jer želim da moja karijera dobije smisao ovde. Želim da budem glavni pokretač snage kluba", rekao je Astori za zvanični sajt kluba. Za ovog 25-godšnjeg štopera je početkom leta bio zainteresovan i Juventus, ali on je ponovio da nema nameru da napušta klub sa Sardinije. "Mnogi su mislili da moji problemi sa povredama prošle sezone i neigranje na Evropskom prvenstvu u Poljskoj i Ukrajini mogu sugerisati da ću potražiti novi klub, ali to nije slučaj. Osećao bih ukus nedovršenog posla kada bih sada otišao. Verujem u ovaj klub", kazao je on. Astori je prošao omladinsku školu Milana, a u Kaljariju je od 2008. godine i za taj klub odigrao je 101 ligašku utakmicu. On je za reprezentaciju Italije debitovao u prijateljskoj utakmici protiv Ukrajine u Kijevu u martu prošle godine, a nalazio se na širem spisku kandidata selektora Ćezarea Prandelija za Evropsko prvenstvo, ali je otpao zbog povrede.\nFoto: BETAPHOTO/AP/PAOLO LAZZERONI


► Korona u Kanadi: Borbom ne upravljaju političari, već lekari\nIz Vankuvera za Novi magazin piše Peđa Blagojević\nZdravstveni sistem je, uz od spolja ne tako vidljive delimične nedostatke zaštitne opreme, i dalje prilično dobro organizovan. Po tvrdnjama zvaničnika je i dalje daleko od "crvene zone" kakva je viđena u Italiji ili Španiji.\nLetimičan pogled na ulice u centru Vankuvera, najvećeg grada provincije Britanska Kolumbija, ali i van njega, na parkove i gradske plaže, ni približno ne ukazuje na ozbiljnu zdravstvenu i potencijalno finansijsku krizu. Ljudi se opušteno šetaju, džogiraju, voze bicikle i rolere, uživaju na suncu. Stari, mladi, deca - ali uz očit trud svih da poštuju preporuke o fizičkoj distanci od najmanje 2 metra.\nUpravo je ovde najvidljivije ono što razlikuje Kanadu od Srbije - međusobni odnos javnih zvaničnika i građana. Posledica toga je da su opšte tenzije i stres i tokom ove za Kanadu nezapamćene krize, na neuporedivo nižem nivou, a poštovanje preporuka stručnjaka nije zasnovano na kaznama i strahu, već na poverenju i poštovanju.\nBorbom protiv korone u Britanskoj Kolumbiji ne upravljaju političari, već lekari. Protiv smrtonosnog virusa ne ratuju vojska, policija i bezbednosne službe, već stručnjaci - lekari, biolozi, matematičari, psiholozi, ekonomisti... Upravo na osnovu njihovih analiza i preporuka su do sada delovali Parlament i Vlada. Štaviše, u aktuelnom vanrednom stanju velika formalna ovlašćenja za samostalno delovanje ima upravo dr Boni Henri, iskusni lekar trenutno u statusu "Public Health Officer" (Oficir za javno zdravlje, prevod). Njene instrukcije su obavezujuće čak i za vladine službe!\nDžastin Trudo, predsednik manjinske vlade liberala koju u federalnom parlamentu podržavaju socijal-demokrate, tokom aktuelne krize u javnost najčešće izlazi saopštavajući zaključke Vlade u vezi sa državnom politikom. U diskusiji o korona virusu Trudo se najčešće poziva na zaključke stručnjaka, a neretko samo ponavlja njihove apele, dajući time i dodatnu, političku podršku. Pažnju publike i van Kanade harizmatični premijer je do sada privlačio danas retko viđenim umirujućim tonom u svojim obraćanjima građanima. Nedavno je u svetske medije dospeo i zahvaljujući direktnoj poruci deci tokom svoje konferencije za novinare. Postupkom i rečnikom neuobičajenim za visoke zvaničnike, Trudo se izvinio mališanima zbog velikih ograničenja poput zatvaranja igrališta, apelovao na njih da pomognu svojim roditeljima ali i celokupnoj zajednici u borbi protiv opakog virusa i zahvalio im se na razumevanju. Iako prilično izvesno premijera nije gledao veliki broj dece, njegova poruka je do njih došla kroz lego-verziju ove pres-konferencije, koju je osmislio i na tviteru objavio jedan Kanađanin.\nUmesto zatvaranja parkova, zdravstveni zvaničnici u Vankuveru apeluju na građane da više vremena provode napolju, da šetaju, budu fizički aktivni - ali sve uz jasnu poruku - održavajte rastojanje od najmanje 2 metra. Svuda po gradu su postavljene table u kojima se građani pozivaju da "uživaju u šetnji, ali da održavaju rastojanje".\nNaravno, ovo je lako izvodivo zahvaljujući tome što u samom Vankuveru postoje desetine parkova, od kojih su neki prave pravcate prašume, kroz koje je s kraja na kraj potrebno pešaka i po sat i po vremena. Veći deo grada je oivičen kilometrima dugim šetalištem duž širokih peščanih plaža, dok se sa druge strane iznad naselja uzdižu nepregledne pešačke staze kroz planine na kojima su pre 10 godina održane Olimpijske igre.\nSve ovo uvećava šanse da građani budu svesni i svoje odgovornosti, da poštuju propise i preporuke, a istovremeno im olakšava život u uslovima "nove normale". Nije lako sprečiti ili umanjiti posledice po fizičko zdravlje i finansije, ali vreme provedeno pod pritiskom smrtonosnog virusa se nesumnjivo mnogo lakše provede bez dodatnog i nepotrebnog stresa.


Jeremić: Situacija teška po poziciju Srbije (VIDEO) :: emg.rs:: Sve najnovije ekonomske vesti i vesti dana - Srbija, region, svet\n26. jul 2010. | 08:38 17:44\nPredlažemo da koncept dosadašnje politike očuvanja suvereniteta i teritorijalnog integriteta Srbije, vođen na osnovu ranijih odluka Skupštine o Kosovu, bude potvrđen i da Vladi bude naloženo korišćenje svih diplomatskih i političkih sredstava koja stoje na raspolaganju suverenim državama, članicama Ujedinjenih nacija, za ostvarenje tog cilja, izjavio danas ministar spoljnih poslova Vuk Jeremić za govornicom Skupštine Srbije. Situacija teška po poziciju Srbije, kaže Jeremić.\nJeremić je obrazložio predlog Vladine odluke Skupštini, kao osnov za izradu rezolucije s kojom će Srbija učestvovati u debati o Kosovu pred Generalnom skupštinom Ujedinjenih nacija.\nSkupština bi, ako ta odluka bude usvojena, podržala Vladu u njenom gledanju da je neophodno mirnim pregovorima doći do trajnog, obostrano prihvatljivog rešenja za Kosovo u skladu sa Ustavom Srbije, rekao je Jeremić i dodao da bi, ako ta odluka bude doneta, Skupština dala podršku Vladi u procesu podnošenja rezolucije Generalnoj skupštini UN. Usvajanje te rezolucije otvorilo bi put da se kroz pregovore dođe do kompromisnog rešenja za Kosovo, kaže Jeremić.\nJeremić je rekao da je situacija u međunarodnoj zajednici u vezi s mišljenjem Međunarodnog suda pravde izuetno teška po poziciju Srbije jer se 55 zemalja nalazi u situaciji da bi mogle da priznaju Kosovo. On je dodao da je jedan od važnih razloga za obraćanje Srbije MSP-u bio sprečavanje novog talasa priznanja, u čemu je Vlada imala velikog uspeha, većeg nego što su mnogi očekivali.\nJeremić je rekao da prihvata punu odgovornost za rezultate politike koju je vodio u prethodnom periodu i da bi bilo neodgovorno da se krije iza bilo čijeg autoriteta.\nZES: Skupština da podrži Vladin predlog\nŠefica Poslaničke grupe Za evropsku Srbiju Nada Kolundžija pozvala je poslanike da podrže Vladin predlog. "Pozivam vas da danas pokažemo svetu da znamo šta ova sednica znači, da Vlada ima podršku da očuva teritorijalni poredak. Ako Vlada bude dobila podršku većine, onda će i njena argumentacije biti jača u međunarodnim institucijama", rekla je Nada Kolundžija.\nNada Kolundžija je podsetila da su pred Vladom bila dva izbora, da tuži države koje su priznale nezavisnost Kosova ili da pokrene diplomatsku inicijativu za ocenu legalnosti proglašene nezavisnosti, što je i učinila.\n"Tužba kao argumentacija ima niz slabosti jer stavlja Srbiju u konfrontirajući položaj. To je i ranije dovelo Srbiju u katastrofalan položaj", naglasila je ona i dodala da bi tužba protiv nekih država ugrozila strateški cilj Srbije, ulazak u EU.\nKolundžija je navela da tema Kosova nije nešto što će se rešavati samo u sadašnjem vremenu već i u budućnosti i podsetila da se posle svih prethodnih neuspešnih politika prema Kosovu sadašnja Vlada našla u veoma skučenom manevarskom prostoru.\n"Mogli smo da se opredelimo za ideologiju 'Kosovo ili smrt', ili da uvažimo interese građana i kada je u pitanju evropska perspektiva", naglasila je Kolundžija i dodala da je Vlada izabrala diplomatiju kao sredstvo za rešavanje problema Kosova.\nDačić: Ne očekujem konsenzus u Parlamentu\nZamenik premijera Ivica Dačić je izjavio da ne očekuje konsenzus u Skupštini posle rasprave o mišljenju MSP-a. "Živimo u Srbiji, u kojoj nikad nije postojao konsenzus. Da ga je bilo, u vekovima iza nas verovatno se o ovoj temi danas ne bi ni raspravljalo", rekao je Dačić i poručio da bi Srbija trebalo da shvati da u međunarodnim odnosima nema simpatija ni antipatija, već samo interesa.\nPrema oceni Dačića, Srbija je već dovoljno poruka poslala međunarodnoj zajednici i sada s njom treba da nađe zajednički jezik. "Srbija treba da bude svesna realnosti, ali i nacionalnih i državnih interesa. Sad moramo da razgovaramo sa svim međunarodnim faktorima o tome šta se od Srbije traži i očekuje", kazao je Dačić.\nNikolić: Skupština da raspravlja o radu Vlade\nLider Srpske napredne stranke Tomislav Nikolić rekao je da Skupština ne treba da raspravlja o mišljenju Međunarodnog suda pravde o Kosovu, već o tome šta je Vlada uradila da mišljenje ne bude takvo.\nOn je ocenio da nije trenutak za svađe, amnestiranje i napade, ali da bi bilo dobro da je premijer Mirko Cvetković pozvao šefove poslaničkih grupa pre sednice da dogovore tekst predloga. "Ja bih voleo da premijer zatraži hitnu sednicu na kojoj će tražiti mišljenje Skupštine o tome da li je ispravno to što je on radio, a ne da li je ispravno to što je uradio MSP", poručio je Nikolić.\nNikolić je izjavio da je vlast do poslednjeg dana ubeđivala građane da je MSP poslednja linija odbrane za Kosovo, a da je onda ministar spoljnih poslova Vuk Jeremić posle odluke novinarima u Hagu rekao da ona i nije mnogo bitna. "Što smo je onda mi toliko dugo čekali, što smo je tražili? Ako je negativna nije bitna, da je bila pozitivna bila bi bitna?", zapitao je Nikolić.\nMarković: U Evropu, ne u crkvu\nPredsednik Jedinstvene Srbije, članice vladajuće koalicije, Dragan Marković pozvao je poslanike da podrže kontinuitet Vladine politike prema Kosovu. Marković je rekao da nijedan funkcioner Srbije nikad nije rekao niti učinio bilo šta suprotno stavu da Srbija nikad neće priznati nezavisnost Kosova i poručio opoziciji da ne igra na emocijama građana jer neće pobediti na taj način.\n"Mišljenje MSP-a nije ni pobeda ni poraz, ali Vlada nije davala autogolove kad je reč o Kosovu", rekao je Marković i pozvao na dalju diplomatsku borbu. "Ne želim da se vraćamo unazad i da kritikujem ranije vlade, ali hoću da predsednik, premijer i ministri vode građane Srbije u Evropu, a ne da me vode u crkvu posle proglašenja nezavisnosti Kosova, da se molim bogu da poništi odluku o nezavisnosti", rekao je Marković.\nG17 plus: Ojačati partnerske odnose sa SAD i EU\nG17 će podržati Vladin predlog odluke i traži jačanje partnerskih odnosa sa Evropskom unijom i SAD u cilju nalaženja kompromisnog rešenja za Kosovo.\nŠefica Poslaničke grupe G17 plus Suzana Grubješić rekla je da je za Srbiju kompomisno rešenje ono kojim se ni eksplicitno ni implicitno ne priznaje nezavisnost Kosova i koje vodi pomirenju srpskog i albanskog naroda.\n"Mišljenje MSP-a je bez obzira na sve jezičke i pravne akrobacije nepovoljno za Srbiju. Ali, mišljenje suda nam nije otelo Kosovo, niti nam oduzelo pravo da nastavimo borbu za očuvanje teritorijalnog integriteta", ocenila je ona.\nSRS i SNS podneli amandmane\nPoslanici Srpske radikalne stranke i Srpske napredne stranke podneli su po šest amandmana na predlog odluke. SRS tražili da u dokument bude uključena odredba prema kojoj država teži mirnom i sveobuhvatnom rešenju za suštinsku autonomiju i široku samoupravu na Kosovu unutar Srbije.\nRadikali izričito traže da se u predlogu insistitra na rezoluciji 1244 i smatraju da bi u protivnom bila moguća revizija tog dokumenta.\nSNS traži da u dokumentu izričito bude navedeno da Skupština odluku donosi isključivo na osnovu mišljenja MSP-a o Kosovu. Ta stranka traži i da Skupština učestvuje u donošenju rezolucije o Kosovu s kojom će Srbija u septembru izaći pred Generalnu skupštinu UN.\nLDP: Vlada treba da definiše novu politiku prema Kosovu\nLider Liberalno-demokratske partije Čedomir Jovanović pozvao je Vladu da definiše novu državnu politiku prema Kosovu i najavio da njegova stranka neće podržati Vladin predlog odluke.\n"Nama je potrebna nova politika i mi želimo u tome da vam pomognemo. Ne mislimo da je bilo ko u Vladi pokrenuo inicijativu u UN sa željom da nam nanese štetu, ali načinom na koji je vođena politika prethodnih godina to je uradio", rekao je Jovanović.\n"Mi predlažemo drugu politiku. Predlažemo da što pre odete u Brisel i sa EU dogovorite tekst rezolucije koju ćete podneti u UN, da u njoj odbranite pravo Srbije da ne menja stav o Kosovu, a da otvorite više persprektive za život Srba na Kosovu", rekao je Jovanović.\nDSS: Vlada uvlači Skupštinu u samoubilačku akciju\nSlobodan Samardžić, poslanik Demokratske stranke Srbije, rekao je sa skupštinske govornice da DSS ne može da prihvati predlog odluke koju je Vlada poslala Skupštini.\nPotrebno je da Skupština napravi radnu grupu koja će izraditi tekst u kom će biti pokrenut postupak tužbe protiv država koje su priznale nezavisnost Kosova, što bi bio najjači nastup pred Greneralnom skupštinom UN, rekao je on.\nOn je dodao da predlog odluke Vlade uvlači i Skupštinu u samoubilačku akciju jer bi tako Skupština bila odgovorna za politiku prema Kosovu koju je Vlada počela da sprovodi pre dve godine i koju namerava da i dalje vodi.\nIlić pozvao Jeremića da podnese ostavku\nPredsednik Nove Srbije Velimir Ilić pozvao je ministra spoljnih poslova Vuka Jeremića da podnese ostavku zbog teškog poraza koji je Srbija pretrpela pred MSP-om. "Očekivao sam da moj zemljak i prijatelj Vuk Jeremić podnese ostavku posle odluke Međunarodnog suda, a ne da nas ovde ubeđuje. Zašto niste ubedili sud? Niste uradili posao, a neko ko ne uradi posao mora da se povuče i to je moralni čin", rekao je Ilić.\n"Vladajuća koalicija je 100 puta obećala 'i Evropa i Kosovo', a nema ni Kosova ni Evrope. Šta se tu dogodilo? Ne možemo više da lažemo sami sebe, narod, institucije i da u Skupštinu dolazimo s lažnim obećanjima. Ministri daju lažna obećanja, mi tražimo istinu, ona je bolna, niste vi izgubili kosovo, ono se gubi godinama, vama je možda zapao ovaj finiš", rekao je Ilić na sednici.\nBataković: Nastavljamo diplomatsku akciju\nŠef pravnog tima Srbije pred Međunarodnim sudom pravde Dušan Bataković izjavio da mišljenje koje je taj sud usvojio o Kosovu jeste pravni neuspeh za državu, ali da uprkos tome ono nije zatvorilo vrata za diplomatske akcije Srbije usmerene na očuvanje teritorijalnog integriteta.\nBataković je na vanrednoj sednici parlamenta, na kojoj se raspravlja o mišljenju MSP-a, u obraćanju poslanicima kazao da sud nije utvrdio pravo Kosova na otcepljenje od Srbije i dodao da se pitanje Kosova\nprebacuje na Generalnu skupštinu Ujedinjenih nacija, koja ima široka ovlašćenja da raspravlja o tome.\nBataković je ukazao na to da se pravni neuspeh Srbije ogleda u tome što sud nije pružio pomoć Srbiji pošto je prekršeno međunarodno pravo, ali je naveo da je dobro to što je sud konstatovao da na Kosovu funcioniše međunarodno prisustvo uspostavljeno rezolucijom 1244.\nBataković je rekao da je MSP razmatrao pitanje Srbije u uskom smislu, baveći se samo pitanjem deklaracije kao pravnog instrumenta, ali ne i pitanjem prava na otcepljenje i posledicama takvog čina.\nSkupština Srbije danas, na zahtev Vlade Srbije, održava hitnu sednicu o mišljenju Međunarodnog suda pravde o legalnosti proglašenja nezavisnosti Kosova.\nVlada Srbije uputila je zahtev Skupštini za zakazivanje hitne sednice o mišljenju MSP-a, uz predlog odluke kojom će se Skupština izjasniti o mišljenju MSP-a i o nastavku aktivnosti Srbije u odbrani suvereniteta i teritorijalnog integriteta, navodi Vlada.\nPrema predlogu odluke, MSP pri izricanju savetodavnog mišljenja o proglašenju nezavisnosti Kosova nije legalizovao etnički motivisan pokušaj otcepljenja Kosova. Dodaje se da MSP nije odgovorio na suštinsko pitanje legalnosti prava na secesiju kosovskih Albanaca.\nDodaje se da Parlament potvrđuje dosadašnju politiku očuvanja suvereniteta i integriteta Srbije, vođenu na osnovu odluka Skupštine, i nalaže Vladi korišćenje svih diplomatskih i političkih sredstava koja stoje na raspolaganju suverenim članicama Ujedinjenih nacija.\nLičnosti: Velimir Ilić, Čedomir Jovanović, Tomislav Nikolić, Slobodan Samardzic, Vuk Jeremić, Ivica Dačić, Suzana Grubješić, Nada Kolundžija, Dušan Bataković, Dragan Marković\nInstitucije: G17 plus, Ujedinjene nacije, Demokratska stranka Srbije, Nova Srbija, Jedinstvena Srbija, Vlada Srbije, Skupština Srbije, Liberalno-demokratska partija, Srpska radikalna stranka, Međunarodni sud pravde, Srpska napredna stranka\n| + Nikola AS Munjas BA\n... Kad Se Hoce ...MORASE ...I NISTA NIJE TESKO !\n...SVAKO VREME NOSI SVOJE BREME !!!!\nDačić: Možemo u koaliciju sa SNS i DS\n23. septembar 2010. 09:09 |


JP POLET: U osnovnim školama u opštini Plandište počela akcija „Recikliramo zajedno„ - eVršac\nU osnovnim školama u opštini Plandište počela je akcija „Recikliramo zajedno„ koja ima za cilj podizanje svesti kod dece za separaciju i reciklažu otpada.\nAkcija je prvo krenula u osnovnoj školi „Dositej Obradović„ iz Plandišta, a početku su prisustvovali v.d. direktora JP „Polet“ Plandište Miroslav Petrović i direktor škole Sava Divljakov.\nJP “Polet” Plandište u saradnji sa „EKO star PAK„ iz Umke obezbedilo je kutije za reciklažu otpada (PET boce, limenke, papir). Ova akcija u naredna dva dana biće sprovedena u svim osnovnim školama sa teritorije opštine Plandište.\nOva akcija pod nazivom „recikliramo zajedno“usmerena je ka deci pre svega prvacima, gde ćemo im omogućiti da nauče koliko je važno očuvati životnu sredinu, odnosno koliko je važno odvajati otpad i koliko je važno reciklirati. Veoma je važno da pošaljemo poruku koliko je reciklaža otpada bitna za očuvanje životne sredine, kaže Petrović.


RTS :: Teatar na brdu oduševio Bečlije - korona nije prepreka\nVesti Teatar na brdu oduševio Bečlije - korona nije prepreka\nutorak, 16. nov 2021, 12:30 -> 15:11\nTeatar na brdu oduševio Bečlije - korona nije prepreka\nPredstava beogradskog Teatra na brdu "Šećer je sitan osim kad je kocka", koja je odigrana u bečkom pozorištu "Akcent", u organizaciji Zajednice srpskih klubova u Beču i udruženja "Dunav", pobrala je simpatije publike u glavnom gradu Austrije.\nDa se publika u Beču uželela normalnog života, pozorišta i dobrih predstava, u vreme pandemije korona virusa, najbolje svedoči puna sala i to u dva termina.\nKarte za predstavu, prvobitno planiranu da se igra samo u jednom terminu u 19.30, brzo su "planule", pa su organizatori ponudili još jedno izvođenje, u 16.30, za koji se desio isti "scenario".\nAndrija Milošević, Viktor Savić, Sloboda Mićalović i Milena Živanović, koji tumače likove u komadu, rađenom po tekstu Nikole Pejakovića, ispraćeni su burnim aplauzom i ovacijama publike, koja je uživala u ovom bračnom portretu u kojem svako može da prepozna sebe.\nPredstava je odigrana uz poštovanje svih epidemioloških mera, a publika je na ulazu u teatar morala da ispoštuje 2G pravilo - prikaže sertifikat o vakcinaciji ili potvrdu o preležanom kovid19 ne stariju od 180 dana - što je stvaralo gužve ispred pozorišta pred predstavu.\nOvo je, posle dugog vremena, zbog situacije izazvane epidemijom korona virusa, bilo prvo gostovanje Teatra na brdu u Beču.\nAndrija Milošević, glavni glumac, ali i idejni tvorac, čovek koji je udahnuo život "Teatru na brdu", kaže da su ljudi jedva čekali da se vrate pozorištu.\n"Mnogo vremena nije bilo predstava, a ljudi su se navikli. Mi, koji se bavimo predstavama, putujemo, idemo po celoj Evropi, mnogo godina smo uložili da bismo publiku navikli na dobre stvari. Mnogo godina je trebalo, a onda odjednom, kad je sve to prestalo, ljudi su se toliko zaželeli, da je ova predstava rasprodata. Pretpostavljam da je rasprodata i svaka koja dođe, jer ljudi jednostavo žele da gledaju", rekao je Milošević.\nTo je, primećuje, nešto što ima tradiciju, posebno u Austriji, gde, kako kaže, među našom dijasporom takva tradicija odavno postoji.\nPriseća se da, kada je pre 20 godina, počeo da radi, i ne samo on, neke naše komedije, po mnogim državama zapadne Evrope nije bilo pozorišta, nije dolazilo toliko predstava, već su uglavnom dolazili pevači. Sad je, kaže, drugačije, što je odlično.\n"Danas, recimo po Nemačkoj, imamo desetine gradova, sa odličnim pozorištima, koja su puna, sa preko 500 mesta i svi dolaze, uvek je puno. Dijaspora voli pozorište, hoće da čuju svoj jezik, da vide svoju emociju uživo, na sceni. To je za njih postalo nessto jako važno", rekao je Milošević.\nNa pitanje da li je moguće uopšte u novim uslovima igrati predstavu, kaže da njihovo gostovanje u Beču potvrđuje da je moguće, iako ima malih komplikacija, nepredviđenih troškova, stvari koje otežavaju...\n"Međutim, da radimo moramo, da igramo moramo, bez obzira na sve prepreke. Pokussavamo da radimo kao da je sve normalno", dodao je ovaj glumac, koji se pođednako dobro snazlazi na film, televiziji, u pozorisstu.\nDodaje i da očekuje da će se svi vakcinisati, jer će morati, pa će onda svi moći da idu svuda, što bi svima olakšalo život.\n"Bar koliko vidim ovde, Austrija che to fino da pritegne... Pretpostavljam da će se sve proširiti po Evropi, pa će doći i kod nas. Na kraju krajeva, moraćemo se nekako sa svim ovim izboriti. Ili da se sve ovo zaustavi, ili da mi naučimo da zzivimo sa tim. Da idemo dalje, da zzivimo normalno, da se čuvamo, ali da zzivimo kako treba, jer život mora da se nastavi", rekao je Milošević.\nDodaje da se u Srbiji, bez obzira na smanjene kapacitete, pozorissta rade, glumci ne prestaju, predstave se igraju, publika dolazi.\nPriznaje da je, ipak, korona virus usporio realizaciju nekih projekata.\n"Usporilo nas je, kasnimo dve godine, ali šta da radimo. To je vanredno stanje, kao rat, izvan naših mogućnosti i mi to ne mozzemo da kontrolišemo. Ali, tu smo, zdravi, za sada je sve u redu", dodaje.\nPozorište, poručuje, mora da opstane, a da che tako i biti, kaže da ima dokaze, jer - publika masovno dolazi na predstave.\n"Desilo se da su se ljudi, kada je korona sve zaustavila, masovno prebacili na internet. ZZivot je postao onlajn. I svi su mislili da će pozorisste da trpi zbog toga. Međutim, ne... Luksuz je gledati čoveka uživo i zato su pozorissta puna, zato imamo toliko premijera i zato gde god vidim, ko god da gostuje, ima dosta publike", rekao je Milošević.


Mnogi proizvodni pogoni više ne postoje, a od nekadašnje opreme veći deo je isečen i kao staro gvožđe prodat na otpad\nBeogradski i lokalni mediji ranije su preneli stav Odbora poverilaca DP Srbijanka u stečaju da su država Srbija i Grad Valjevo oštećeni za 3,5 miliona evra nezakonitom prodajom gotovo 13 hektara zemljišta u fabričkom krugu nekadašnjeg industrijsko-prehrambenog kombinata.\nU današnjem saopštenju za javnost, Čakarov je rekao da je bugarska kompanija Medija svjat iz Sofije Srbijanku u restrukturiranju kupila u aprilu 2007. (za nepuna četiri miliona evra) kao najbolji ponuđač na aukciji i svu (kupljenu) imovinu prenela na novoosnovanu firmu Nova Srbijanka, koja nije pravni sledbenik Srbijanke.\n- Medija svjat je kao kupac imovine Srbijanke u restrukturiranju postupao onako kako je odredila Agencija za privatizaciju, koja je vodila ceo postupak. Medija svjat i Nova Srbijanka ni na koji način nisu postupali nezakonito - stoji u saopštenju, koje je potpisao Čakarov.\nOdbor poverilaca DP Srbijanka tvrdi, međutim, da je "s obzirom na to da zemljište (tog industrijsko-prehrambenog kombinata) ima karakter državne svojine na 80,65 odsto, odnosno društvene svojine na 19,5 odsto ono (zemljište) moralo je biti procenjeno, oglašeno za prodaju i naplaćeno po tržišnoj ceni i uknjiženo kao korisničko, a ne vlasničko pravo, što u konkretnom slučaju nije učinjeno".\nUkazano je i na propuste Agencije za privatizaciju, koja je sklapala kupoprodajni ugovor i dva aneksa o prodaji DP Srbijanka kompaniji Medija svjat iz Sofije, kao i tadašnjeg Opštinskog suda u Valjevu, koji je 20. decembra 2007. doneo rešenje o uknjižbi prava vlasništva nad spornom imovinom.\nIz Nove Srbijanke "sve zainteresovane" upućuju na Agenciju za privatizaciju u Beogradu, te Osnovni sud i Službu za katastar nepokretnosti u Valjevu kao nadležne državne organe kod kojih se može proveriti "bilo kakva sumnja u nezakonitost celog posla".\nGrad Valjevo je 31. avgusta podneo zahtev Privrednom sudu u tom gradu da se u Novu Srbijanku uvede stečaj zbog višemesečnih višemilionskih dugovanja, što bi, prema dogovoru postignutom sa ministrom za finansije i privredu Mlađanom Dinkićem prilikom njegove nedavne posete Valjevu, bio put ka podržavljenju i ozdravljenju te kompanije.\nNova Srbijanka posle privatizacije nije otkupila ni jedan kilogram malina, od šljiva je pravljen pekmez, a novi proizvod bio je čips. Prema saznanjima agencije Beta, bilo bi moguće obnoviti hladnjaču, kao i liniju za proizvodnju voćnih koncentrata, dok ostali proizvodni pogoni više ne postoje, a od nekadašnje opreme veći deo je isečen i kao staro gvožđe prodat na otpad.\nU martu 2012. bio je uhapšen i pritvoren tadašnji direktor Nove Srbijanke, Anton Valujev (33). Policija ga je teretila za poresku utaju, oštećenja poverilaca, prodaju imovine preduzeća i druge zloupotrebe službenog položaja. Posle ukidanja pritvora Valujev je napustio Srbiju.


Jedinstveni uređaj u Evropi: U Vojvodini mobilni solarni paneli - pokreću veštačku kišu\nMobilne jedinice za navodnjavanje mogu da se premeštaju\nU poljoprivrednom gazdinstvu Šandora Doboa iz Novog Kneževca sada za navodnjavanje kao energent koriste skupu naftu, bilo je razmišljanja za preorijentaciju na električnu energiju, jer u blizini postoji dalekovod.\nMeđutim, kada su u Elektrodistribuciji predočili da treba da sami finansiraju trafo stanicu i instaliranje podzemnog kabla, što bi iznosilo skoro sedam miliona dinara, pokazalo se da je preskupo.\nZbog toga razmišljaju o nabavci i primeni mobilne jedinice sa solarnim panelima, kao praktičnom i ekonomičnom rešenju, prenosi Dnevnik.\n- Rad pumpi za navodnjavanje koje pokrećemo naftom jako puno košta, a sa druge strane to je i dosta komplikovan sistem tako da ima dosta kvarova i dosta zastoja, trčkaranja u toku noći i popravki. Zbog toga uviđamo da bi sa korišćenjem mobilne jedinice sa solarnim panelima bilo jednostavanije; kada se uključi i radi na sučevu energiju, takoreći bez troškova - kaže Dobo.\nŠandor Dobo i njegovi sinovi obrađuju dosta velike površine, od kojih 70 katastarskih jutara mogu da navaodnjavaju. Za razliku od sadašnjeg sistema koji koriste, mobilna jedinica sa solarnim panelima, kako veli Dobo, bila bi bolje rešenje, zbog mogućnosti da se solarni izvor energije za pokretanje pumpi za vodu premešta s jedne na drugu njivu, što bi olakšalo rad, a takođe ima smisla i zbog plodoreda. Dobo ukazuje da su efekti navodnjavanja evidentni ne samo kod povrtarskih i durgih intenzivnih kultura, nego i u ratarstvu, jer na severu Banata gde jesenas nije bilo kiše, pa na vreme nisu mogli na vreme da niknu pšenica i uljana repica, samo jedno zalivanje useva dalo bi rezultate.\nSolarni paneli za pumpe za navodnjavanje nisu novost, ali mobilni solarne jedinice sa panelima instaliranim na prikolici od pre tri godine je u programu preduzeća “Alu Markom-com” DOO u Gospođincima. Predstavljeni su na ovogodišnjem Međunarodnom poljoprivrednom sajmu u Novom Sadu, a za poljoprivredna gazdinstva iz Novog Kneževca, Kanjiže i okoline, prezentacija je priređena na njivi Šandora Doboa.\nZa razliku od stacionarnih solarnih panela, postavljenih i trajno zabetoniranih na jednom mestu, mobilne jedinice za navodnjavanje mogu da se premeštaju sa jedne na drugu njivu. Imajući u vidu potrebe poljoprivrednih gazdinstava koja se bave povrtarstvom, ratarstvom, voćarstvom i drugim vidovima proizvodnje, u preduzeću “Alu Markom-com” su došli na ideju da naprave mobilni sistem sa panelima instaliranim na prikolicu nosivosti osam tona iz programa “Dubrava”. Tako sada u ponudi imaju tri tipa mobilne jedinice različite snage, za rad sistema za navodnjavanje iskorišćevanjem sunčeve energije.\nMobilne jedinice sa solarnim kolektorima na prikolici se već primenjuju u Gospođincima, mestu poznatom po povrtarstvu. Ovakve mobilne sisteme tržištu jedino je ponudilo preduzeće “Alu Markom-com”, ne postoje ni kod nas ni u Evropi. Dobru saradnju preduzeće iz Gospođinaca ima sa partnerima iz Hrvatske i Nemačke, a na nedavnom Novosadskom sajmu mobilne jedinice sa solarnim kolektorima privukle su pažnju potencijalnih kupaca iz više zemalja. Prednost njihovog korišćenja je što je njihova nabavka praktično isplativa za godinu dana, prenosi Dnevnik.\nizvor: dnevnik.rs, agencije, foto: skeeze, Pixabay\nap vojvodina budućnost gospođinci Novi Sad poljoprivreda privreda solarna energija tehnologija


ŽUPLJANIN ODLOŽIO IZJAŠNJAVANJE O KRIVICI | Institute for War and Peace Reporting\nOkrivljeni kaže da je tokom bekstva promenio identitet kako bi se sakrio od tobožnjih ubica.\nPri svom prvom pojavljivanju pred sudijama Tribunala, bivši šef policije bosanskih Srba, Stojan Župljanin, odbio je ove sedmice da se izjasni u vezi sa optužbama koje su mu pročitane.\nMeđutim, nagovestio je da će ih pobijati, jer je rekao kako će „dokazati sve neistine iz optužnice“.\nŽupljanin je u okolini Beograda uhapšen 11. juna, osam godina nakon što ga je optužio Haški tribunal.\nIako je u prvi mah tvrdio da nije Stojan Župljanin i da su srpske vlasti uhapsile pogrešnu osobu, njegov identitet je potvrđen analizom DNK, nakon čega je prošle sedmice izručen Hagu.\nKao bivši načelnik banjalučkog Centra za javnu bezbednost i saradnik ratnog lidera bosanskih Srba, Radovana Karadžića, okrivljenik se tereti za zločine protiv čovečnosti i kršenja zakona i običaja ratovanja. Među optužbama se pominju progoni, ubistva, istrebljenje i deportacija, a radi se o zločinima koji su u periodu od aprila do decembra 1992. počinjeni nad civilima u severozapadnoj Bosni.\nPravila Tribunala Župljaninu dozvoljavaju da se o krivici izjasni 30 dana nakon prvog pojavljivanja.\nBivši šef bezbednosti je sudije obavestio o razlozima zbog kojih je tokom bekstva od Tribunala promenio identitet. On, naime, tvrdi da su srbijanski predsednik Boris Tadić i premijer Vojislav Koštunica nameravali da ga, zajedno sa preostalom trojicom odbeglih Srba, „eliminišu“, budući da je to „u interesu Srbije i Republike Srpske“.\nŽupljanin je jedan od četvorice preostalih srpskih lidera koji, iako ih je optužio Tribunal, dugo izmiču pravdi. Na slobodi su, osim Karadžića, još i vojni komandant bosanskih Srba Ratko Mladić, kao i lider Srba iz Hrvatske, Goran Hadžić.\nŽupljanin je pred sudom rekao da je, nastojeći da izbegne ubistvo, iskusio „ogromne patnje“, te da je učinio „natčovečanske napore da preživi“. Pominjao je i „duge besane noći“, kao i to da je ponekad „priželjkivao da bude odveden u Haški tribunal“.\nOkrivljeni je sudu rekao i kako se nada da preostali begunci neće, poput njega, doći u Hag.\n„Voleo bih da oni zauvek ostanu na slobodi“, kazao je on.


Prostorije bivseg Bifea dato na koriscenje FK\nAdmin taj Uto Mar 29, 2011 8:45 pm\nsavet Mesne zajednice je doneo odluku da prostorije od bivseg bifea ustupi na koriscenje za svoje potrebe F.K. "Morava"\nRe: Prostorije bivseg Bifea dato na koriscenje FK\nAdmin taj Sre Apr 13, 2011 12:17 am\nProstorije Bife-a koje M.Z. ustupa na koriscenje za potrebe F.K."Morava" jos uvek nisu predate fudbalskom klubu na potrebu jer predhodni zakupac nije vratio prostorije M.Z. , tako da je Savet doneo odluku da pokrene pravni postupak za povracaj prostorija , kao i za neizmirene obaveze za zakup poslovnog prostora tako i za utrosenu elektricnu energiju.\nAdmin taj Sre Jan 04, 2012 1:23 am\nPo preuzimanju prostorija od predhodnog zakupca i urucivanju Fudbalskom klubu , prostorije bifea i dalje nisu stavljene na funkciju , Savet Mesne zajednice ce pocetkom 2012 godine tokom prvih zasedanja preispitati predhodnu odluku jer se prostorije ne koriste od strane korisnike, i razmotriti preuzimanja Bifea i izdati zainteresovanim pravnim licima putem javnog oglasavanja.


Ambasada SAD u BiH, navodi se u izvještaju, nastavlja da radi sa vjerskim zajednicama na prevenciji nasilnog ekstremizma povezanog sa religijskim i vjerskim slobodama.\nMinistar bezbjednosti BiH Dragan Mektić rekao je da ne postoji zakonska mogućnost da paradžemati budu ukinuti na silu, kao i da bilo koja vrsta vjerskog radikalizma izaziva podozrenje.\nOn je napomenuo da su prije nekoliko godina pojedini paradžemati praktično bili eksteritorijalne zajednice u koje niko nije mogao da uđe bez legitimisanja od njihovih stanovnika.\n"Toga više nema i nećemo dozvoliti ni da bude", rekao je Mektić.\nStejt department paradžemati izvještaj\nPočeo obračun sa paradžematima: Policajci i inspektori u kontroli!\nDodik: Nisu opasnost "bajkeri", nego Islamska država i paradžemati\nNema zaraženih koronom u zatvorima u Srpskoj


Australija deportuje Đokovića - Aktuelnosti US\nAustralija definitivno deportuje Đokovića! Najbolji teniser sveta izgubio je spor na sudu protiv australijskih vlasti i moraće da napusti zemlju. Đokoviću je u petak popodne drugi put poništena viza odlukom ministra za imigracije Aleksa Hoka. On je pokušao na Federalnom sudu da se izbori za ostanak u zemlji i odbrani titulu na Australijan openu, ali je tročlano veće u Melburnu jednoglasno presudilo u korist države i podržalo ukidanje vize. Australiju mora da napusti po hitnom postupku, a preti mu i zabrana ulaska od tri godine.\nFederalni sud Australije izrekao je presudu, po kojoj je odbijena žalba Novaka Đokovića na odluku ministra za imigracije Aleksa Hoka da mu se u petak, po drugi put, ukine viza za boravak u toj zemlji.\nPresudu je jednoglasno donelo tročlano sudsko veće u Melburnu, a očekuje se da kasnije u toku dana budu objavljeni detalji ovakve odluke.\nZa sada je poznato da je žalba odbijena i da će Đoković morati da snosi troškove procesa.\nĐoković je pre početka procesa prebačen iz hotela „Park“ u kancelariju svojih advokata, odakle je pratio i čekao konačnu odluku.\nKako su Kanada, Australija, Velika Britanija promenile zakone nakon masovnih pucnjava\nSuđenje je počelo izlaganjem vrhovnog sudije Džejmsa Alsopa, koji je prošao kroz pisane podneske obe strane, objasnio zbog čega odlučuju trojica sudija, a ne jedan, nakon čega su reč dobili Novakovi predstavnici, tačnije advokat Nikolas Vud.\nVud je od samog početka zahtevao oslobađanje svog klijenta i tražio da mu se omogući nastup na predstojećem turniru iz više razloga, a najviše zbog toga što, po njihovom mišljenju, ministar za imigracije Aleks Hok nije na valjanim osnovama odlučio da mu poništi vizu.\nOn je sve vreme oštro napadao ministra Hoka i pobijao njegove razloge, istakavši da bi deportacija prvo raspalila antivakserski pokret u Australiji, a onda i naštetila karijeri Đokovića jer bi se suočavao sa zabranom ulaska u zemlju na tri godine.\nZatim je potvrdio da njegov klijent nikada nije rekao da je protiv vakcinacije, pa krenuo da otkriva da je ministar svoju odluku bazirao samo na medijskim tekstovima, a ne medicinskoj dokumentaciji.\nUsledilo je opširno izlaganje o tome kako je jedan tekst na portalu Bi-Bi-Sija ono na šta su se oslanjale vlasti kada su kreirale mišljenje o srpskom teniseru.\nNavodi da oni smatraju da će Đoković u Australiji pobuditi raspoloženje protiv vakcinacije.\n„Nema dokaza da je njegovo prisustvo iniciralo bilo kakvo bujanje antivakserskog sentimenta. Ništa od onoga što je ministar identifikovao kao opasnost nije se dogodilo“, rekao je između ostalog Vud.\nPred kraj izlaganja bilo je govora o njegovom ponašanju dok je bio pozitivan na koronavirus, intervju za Ekip, ali i o optužbama na račun ministra Hoka, da nije razmislio o tome kakve će posledice deportacije biti i da li će ona proizvesti kontraefekat u državi.\nPo završetku, reč je došao jedan od tužilaca i predstavnika države Stiven Lojd, koji je pokušao da odgovori na Vudove optužbe, ali i da pruži određene razloge za odluku ministra Hoka.\nŽelja vlasti je konstantno prikazivanje srpskog tenisera kao nekoga ko bi mogao da probudi antivakserski talas u Australiji i kao čoveka koji ljude savetuje da se ne vakcinišu.\nLojd takođe osvrnuo na spomenuti tekst Bi-Bi-Sija iz 2020. godine, u kojem je Ministarstvo, po rečima Vuda, preskočilo delove u kojima Novak ističe da „nije stručnjak“, da je želeo da „održi otvoren um“ i „želeo je da izabere opciju koja je najbolja za njegovo telo“.\nTužilac je, ignorišući reči kolege, kazao da taj tekst potvrđuje mišljenje vlasti da je on protiv vakcinacije, a onda i konstatovao da je za ministra Đoković veća pretnja po javno zdravlje i bezbednost od mogućih nereda zbog ukidanja vize jednom od najboljih sportista svih vremena.\nPo povratku sa jednočasovne pauze za ručak, Lojd je naveo da „Australija ne sme da ‘trpi’ prisustvo osobe zbog straha od njenog uklanjanja“, a objavljeno je i da je Đoković odlučio da ne svedoči.\nPokušao je advokat vlasti da prebaci lopticu na teren naše zemlje i prikaže uticaj Novaka na vakcinaciju u Srbiju.\n„Priznajem da ministar nije naveo dokaze, ali možete zaključiti kakav je efekat Đoković imao u Srbiji na vakcinaciju. U Srbiji je vakcinisano nešto manje od polovine, on je kritikovao Vladu što uvodi vakcinaciju, postoje čak i dokazi toga. Ministar je mogao da podnese te dokaze jer ih je imao“, istakao je Lojd i u zaključku naveo da bi srpski teniser mogao da postane „ikona antivakserskih grupa“.\nTags: Australian OpenAustralijadeportacijafederalni sudNovak Djokovicponistena vizaprvi reket sveta\nU pucnjavi na koncertu u SAD ranjeno šest osoba


ko sudi Jang Bojs - Zvezda Partizan - Molde kvalifikacije prve utakmice\nHolanđanin Dani Makeli sudiće prvi meč između fudbalera Jang Bojsa i Crvene zvezde u borbi za Ligu šampiona, objavila je UEFA.\nMakeliju, koji je prošle sezone delio pravdu na čak šest utakmica u Ligi šampiona, među kojima i četvrtfinale Porto - Liverpul (1:4), uz polufinale Lige Evrope Valensija - Arsenal (2:4), pomagaće sunardonici Dario Dijks i Hesel Stigstra.\nUEFA je i u utakmici Partizana i Moldea u Humskoj za Ligu Evrope dodelila još jednog cenjenog sudiju, Viktora Kasaija iz Mađarske.\nKasaiju, jednom od najboljih arbitara Evrope i glavnom sudi finala Lige šampiona iz 2011. između Barselone i Mančester junajteda (3:1), asistiraće zemljaci Gjorgi Ring i Vensel Tot.\nUtakmica Jang Bojs - Crvena zvezda igra se u Bernu u sredu od 21 sat, a dan kasnije u istom terminu sastaju se Partizan i Molde u Beogradu.


Španija vraća Kini neispravne testove za korona virus - Dijalog.net\nNaslovna Politika Španija vraća Kini neispravne testove za korona virus\nPostavljeno 27. March 2020.\nMadrid, 27. mart 2020. – Kineska ambsada u Madridu saopštila je da je španska vlada kupila tranšu neispravnih testova za COVID-19 od jedne nelicencirane kineske kompanije, prenosi španska agencija EFE.\nU Španiji je, prema podacima od 26. marta, COVID-19 potvrđen kod 56.188 osoba. Umrlo je 4.089 osoba.\nNapori Madrida da pojača borbu protiv epidemije kupovinim 640.000 brzih testova od Kine i Južne Koreje ove nedelje naišli su na prepreku kada se pokazalo da prva isporuka od oko 9.000 testova nije u skladu sa specifikacijom i morali su da je vrate.\nKineska ambasada je saopštila da je španska vlada kupila testove od nelicencirane kompanije Šenžen bajoizi bajotehnolodži (Shenzhen Bioeasy Biotechnology).\nU poruci na Tviteru, kineska ambasada u Madridu navela je da ta isporuka nije deo 432 miliona evra vrednog ugovora sa Kinom koji je španska vlada objavila 25. marta i koji uključuje isporuku 5,5 miliona setova za testiranje.\n“Kinesko ministarstvo trgovine dalo je Španiji listu ovlaščenih snabdevača na kojoj nije pomenuta kompanija. Kompanija Šenžen bajoizi bajotehnolodži još nije dobila dozvolu Kineske nacionalne uprave za medicinske proizvode za prodaju svojih proizvoda“, navodi se.\nŠef španskog odeljenja za hitne slučajeve u javnom zdrvstvu Fernando Simon potvrdio je da je prva tranša isporučenih testova vraćena snabdevaču ali nije naveo o kojoj se kompaniji radi.\n“Španija ima više dobavljača i ruta snabdevanja. Serija od 9.000 testova testirana je u Nacionalnom centru za epidemiologiju i nekim bolnicama (u Madridu)“, rekao je on.\nMeđutim, “specifikacija tranše nije bila u skladu sa sertifikatom kvaliteta, što znači da će biti vraćeni kompaniji“, rekao je Simon.\nŠpansko udruženje mikrobiologa (SEIMC) upozorilo je da je tačnost kompleta za testiranje u toj isporuci ispod 30%.\n“S tim nivoom tačnosti, nemoguće ih je staviti u rutinsku upotrebu“, rekla je za agenciju EFE portparolka SEIMC Marija del Mar Tomas, prenosi Euractiv.\nPrethodno Bakić: Nema nikakve dileme da Vučić uživa u vanrednom stanju i potpunoj dominaciji\nSledeće OEBS: Vanredne mere zbog pandemije korona virusa treba da budu u skladu s vladavinom prava\nTop Tags Evropska unija Društvo mediji konkurs mladi evropske integracije Civilno društvo vladavina prava ljudska prava Evropska komisija OCD Srbija i Evropska unija istraživanje Vlada Republike Srbije lokalna samouprava


Plazma najomiljenija kod potrošača | CityMagazine\nPlazma je još jednom pokazala da je brend kome Srbija najviše veruje. U okviru tradicionalne akcije ,,Moj izbor’’ koju organizuju Udruženje potrošača „Moja Srbija“ i Privredna komora Beograda, Plazmi je dodeljena zlatna medalja ,,Moj izbor’’ za 2017. godinu za „Najomiljeniji domaći proizvod“, kao i Zlatna medalja u kategoriji „Slatkiši“.\n“U godini kada Plazma slavi svoj 50 rođendan, nagrada koja stiže od strane potrošača Srbije predstavlja veliki podstrek za sve nas u kompaniji Bambi. Ovo je sedma godina zaredom da Plazma osvaja ovu prestižnu nagradu, čime je još jednom potvrdila da je odlikuje nezamenljivi kvalitet kome se veruje već 50 godina. U narednom periodu, Plazma će nesumnjivo nastaviti da obogaćuje svoju ponudu i da neguje tradiciju omiljenog domaćeg brenda,” istakao je Nemanja Brković, Menadžer za odnose sa javnošću u kompaniji Bambi.\nNagrade su u ime kompanije Bambi preuzeli Nemanja Brković, Menadžer za odnose sa javnošću i Aleksandra Savić, Senior Brend Menadžerka.\nPrikupljeno skoro 9 tona hrane za decu sa smetnjama u razvoju bambi · brend · nagrada · plazma · srbija


DA LI JE OVO PRIKLADNO? Marija Karan šokirala stajlingom u Narodnom pozorištu\nPremijera predstave "Ričard Treći", koja je sinoć održana, okupila je veliki broj zvezda u Narodnom pozorištu, a sve oči su bile uprte u ove poznate dame.\nMeđu njima najviše pažnje privukla je Marija Karan, koja je ovim povodom došla iz dalekog Los Anđelesa. Ona se pojavila u veoma izazovnoj, prozirnoj modnoj kombinaciji.\nNjene, i stajlinge ostalih zvezda sa premijere pogledajte u galeriji.\nTamara Dragičević sa suprugom Petrom Benčinom


Back PRIVREDA INSTITUCIJE Konstituisana Grupacija za trgovinu u Udruženju usluga Privredne komore Vojvodine\nsreda, 08 novembar 2017 08:11\nU Privrednoj komori Vojvodine (PKV), u ponedeljak 07.11.2017. godine, održana je prva konstitutivna sednica Grupacije za trgovinu u okviru Udruženja usluga PKV, koja broji 13 članova.\nZa predsednika Grupacije, izabran je Spomenko Đordan „Unovexport“, Novi Sad, a za zamenika predsednika Cviko Krunić „Medius“, Nova Pazova. Usvojen je Poslovnik o radu Grupacije i pokrenuto je nekoliko inicijativa u cilju unapređenja uslova rada i poslovanja članova Grupacije, koje će se razmatrati na narednim sednicama i uputiti nadležnim organima.\n- Grupacija za trgovinu će štititi i zastupati interese svojih članica kroz saradnju sa državnim organima i drugim institucijama, u cilju stvaranja što povoljnije poslovne klime i stvaranja fer odnosa na tržištu. Osnovni zadatak će biti praćenje i analiziranje privrednih kretanja i predlaganje mera za unapređenje uslova rada i poslovanja svojih članova, polazeći od zajedničkog interesa privrednih društava unutar grupacije. Grupacija će predlagati izmene i dopune zakonskih i podzakonskih akata u oblasti trgovine i pratiti efekte njihove primene u praksi. Takođe, na javnim raspravama, razmatraće predloženu zakonsku regulativu i dostavljati mišljenje, predloge i preporuke u oblasti privrednog sistema, ekonomske politike i razvoja, sa stanovišta njihovog uticaja na uslove poslovanja i razvoj sektora - istakla je Slavica Hajder, sekretar Udruženja usluga PKV.


Dok zvaničnici u Srbiji prebrojavaju koliko se puta u britanskoj rezoluciji o Srebrenici pominje reč genocid, šef Odbora za inostrane poslove Ruske dume Aleksej Puškov, tokom posete Beogradu, daje izjave koje bi se mogle tumačiti i kao signal kako će se Rusija ponašati u Savetu bezbednosti kada se o ovom dokumentu bude raspravljalo. Za razliku od Milorada Dodika, koji otvoreno najavljuje da će se Rusiji obratiti sa zahtevom da uloži veto, pozicija vlasti u Srbiji nije jasna, baš kao što zbunjuje i njen odnos prema dokumentu u kom je ponovoljeno ono što je Međunarodni sud pravde utvrdio.\nHoće li Rusija uložiti veto u SB na rezoluciju Velike Britanije o Srebrenici u ovom trenutku se ne zna. Zijad Bećirović iz Međunarodnog instituta za bliskoistočne i balkanske studije u Ljubljani ne veruje da će doći do ruskog veta.\n“Sud za ratne zločine osnovan je uz saglasnost Rusije. Teško je zamisliti da država koja je osnovala jedan sud ne priznaje odluke tog suda, a odluke tog suda u pojedinim presudama govore da je u Bosni i Hercegovini bio genocid, a prije svega se to odnosi na Srebrenicu, tako da to nije politička odluka nego je to odluka kvalificiranog međunarodnog suda, koji je kroz sudsku proceduru donio presudu da je u Srebrenici počinjen genocid. I tu apsolutno ne vidim nikakvog spora o uključivanju Rusije, kao stalne članice Savjeta bezbjednosti, da se donese ta rezolucija i ne očekujem ni u kom slučaju da bi Rusija mogla potegnuti veto”, kaže Bećirović.\nIščekujući zvaničan stav Beograda o rezoluciji o Srebrenici, koju Velika Britanija predlaže Savetu bezbednosti UN, iz Moskve preko šefa Odbora za inostrane poslove Državne Dume Saveta Ruske Federacije Alekseja Puškova stižu nagoveštaji kakav bi mogao biti stav Moskve, od koje predsednik bh entiteta Republike Srpske Milorad Dodik, kako je najavio, traži da uloži veto na ovaj dokument.\nPuškov, koji ovih dana boravi u Beogradu, je ovaj potez Zapada okarakterisao kao kaznu Srbiji što se nije pridružila sankcijama Rusiji.\n“Zato što se Srbija nije pridružila zapadnim sankcijama Rusiji, Zapad nastoji da pokaže da raspolaže mehanizmima kojima može da naškodi medjunarodnom imidžu i poziciji Srbije. Zapad tako reaguje zbog hrabrog i opravdanog stava Srbije (prema Rusiji)”, rekao je Puškov.\nOvakve izjave Igor Novaković iz Isak fonda tumači iz perspektive interesa Rusije, a ukoliko bi uložila veto na rezoluciju o Srebrenici smatra da će to biti zbog njenih interesa a ne interesa Srbije.\n“Ruski predsednik Putin je pre mesec, mesec i po dana, u dijalogu sa građanima, koji je bio prenošen na javnoj televiziji, eksplicitno rekao da se u svojoj spoljnoj poziciji Rusija rukovodi isključivo interesima a ne emocijama. Znači, Rusija vidi region Zapadnog Balkana kao veoma pogodan za pravljenje, u prenesenom naravno značenju, nereda u dvorištu zapadnih sila i u tom smislu s vremena na vreme dobijamo izjave ruskih zvaničnika koje služe za to da stvore određene tenzije u javnosti država na Zapadnom Balkanu”, ocenjuje Novaković.\nNo, Puškov na predavanju o aktuelnim spoljnopolitičkim pitanjima u Beogradu nije propustio da kaže ni da u Srebrenici nije bio genocid pitajući zašto se onda ostali slučajevi sličnih zločina na teritoriji Evrope ne razmatraju na taj način. Pa je kao primer naveo stradanje stanovnika u Ukrajini rekavši da je život tamo izgubilo 6.500 ljudi.\n"Ako prihvatimo da je u Srebrenici bio genocid, onda to znači da je Zapad ispravno postupio 1999. godine i to je ono što treba da legitimiše sadašnju politiku - otcepljenje Kosova bilo bi opravdano i Kosovo može da postane član Evropske unije i Ujedinjenih nacija".\nNepoverenje prema britanskoj rezoluciji u Srebrenici najviši zvaničnici u Beogradi uzrazili su i pre nego što im je taj dokument dostavljen. Nakon čitanja naveli su da će pažljivo razmotriti tekst rezolucije i rukovoditi se nacionalnim interesima, ne dovodeći u sumnju opredeljenje za kažnjavanje i sankcionisanje ratnih zločina.\nZijad Bećirović iz Međunarodnog instituta za bliskoistočne i balkanske studije smatra da Srbija u ovom trenutku nema potrebe da se uključuje u priču o rezoluciji o Srebrenici jer je reč o rezoluciji koja se odnosi na drugu državu i dešavanja za koja se neposredno ne tereti Srbija.\n“Srbija se na takav način sama uključuje u priču i može iz te priče izvući negativne konsekvence upravo zbog takve politike. Mi moramo biti svjesni da se događaji koji su se desili i u Bosni i Hercegovini i u cijelom regionu ne mogu izbrisati. To je dio istorije. Za neke države, pojedince i institucije to je teška hipoteka, kao što je Prvi i Drugi svjetski rat velika hipoteka za Saveznu republiku Njemačku, ali je jako bitno da se tom rezolucijom upozore svi akteri koji su bili u regionu tokom proteklih ratova da svako treba na neki način da doživi jednu katarzu i o tome treba da se govori u društvu. Da genocidi, ratni zločini moraju biti sankcionirani, društva moraju doživiti katarzu. Potrebno je utvrditi istinu, postići pravdu i to neminovno vodi ka pomirenju”, zaključuje Bećirović.\nSituacija se u međuvremenu u regionu komplikuje na relaciji Beograd – Sarajevo. Zbog hapšenja Nasera Orića odložena je poseta predsednika Srbije Tomislava Nikolića Sarajevu. U međuvremenu očekuje se odluka premijera Aleksandra Vučića da li će 11. jula otići u Srebrenicu.


ck13 Archives - Stranica 5 od 5 - Rock SvirkeRock Svirke\nPosts in ck13\nEntries tagged with "ck13"\nLine Out iz Sombora i skopski bend Bei the Fish (na slici) nastupiće u beogradskom Kulturnom centru Grad u petak, 21. januara.\nSubotički post-rock sastav Ana Never održaće početkom februara koncerte u Beogradu i Novom Sadu.\nBeogradski sastav Lutke će u subotu, 12. juna, održati koncert u novosadskom klubu CK13.\nKanadski bend Picastro nastupiće 31. marta u novosadskom CK13 (Vojvode Bojovića 13), a 1. aprila u beogradskom KC Rexu.\nNovosadski trio Slaptrap uskoro će objaviti maksi singl Prokrastinacija.\nU jeku novogodišnjih praznika, bendovi Zbogom Brus Li i Mamurlook su rešili da podele radost maskiranih nastupa sa svojom vernom publikom. Maskenbal u Crnoj Kući, zakazan je za sredu – 13. januar, sa početkom u 21h.\nSlovenački bend Gutti nastupiće u četvrtak u klubu CK13 (Omladinski centar), u Novom Sadu, u okviru svoje turneje po Srbiji.


Hitno osigurati sirovine za 'Krivaju'\nNaslovnica NAJNOVIJE Privreda Hitno osigurati sirovine za ‘Krivaju’\nHitno osigurati sirovine za ‘Krivaju’\nZenica, Sarajevo – Federalna vlada je na posljednjoj sjednici usvojila Izvještaj Radne grupe u vezi s preduzećem “Krivaja” Zavidovići, koje je u stečaju. Zbog neophodnosti nastavka proizvodnje u “Krivaji”, Federalna vlada zatražila je od Vlade Zeničko-dobojskog kantona da osigura provedbu sporazuma o načinu plaćanja oblovine.\nIzlazak iz stečaja\nOvaj sporazum postignut je između vlada FBiH i ZDK, “Union banke”, “Krivaje” i Šumskog privrednog društva ZDK.\nUred premijera Federacije BiH, Federalno ministarstvo energije, rudarstva i industrije, Federalno ministarstvo finansija te Agencija za privatizaciju u FBiH su zaduženi da zajednički sagledaju mogućnost uključivanja Vlade FBiH u proces izlaska iz stečaja “Krivaje”.\nU nastojanju da se riješi problem nekoliko desetina radnika “Krivaje”, kojima je onemogućen odlazak u penziju, održan je i sastanak predstavnika “Krivaje” Zavidovići s premijerom FBiH Nerminom Nikšićem.\nNaime, 25 radnika “Krivaje” je 2012. godine steklo uvjete za odlazak u penziju, a još 37 zaposlenika ovog privrednog društva to pravo ostvarilo je u ovoj godini. Na sastanku je iznesen podatak da je potrebno osigurati oko 575.000 maraka kako bi ovim radnicima bili uplaćeni doprinosi i time uvezan radni staž, što bi im omogućilo ostvarivanje prava na penziju.\nSocijalno i moralno pitanje\nStečajni upravnik “Krivaje” Muharem Hozić je sa saradnicima informirao federalnog premijera o zahtjevima Odbora penzionisanih radnika o mogućnostima za rješavanje njihovog statusa.\n– Svima nam je stalo do rješenja i mi ćemo ga pokušati pronaći do kraja mjeseca, kako bi ovo socijalno, ali i duboko moralno i ljudsko pitanje bilo riješeno – rekao je ovom prilikom federalni premijer Nikšić.